

**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**08/04/2025**

**ΠΡΟΓΡΑΜΜΑ  ΤΡΙΤΗΣ  08/04/2025**

Το πρόγραμμα τροποποιείται λόγω της 24ωρης Απεργίας που προκήρυξε η ΠΟΕΣΥ, από την Τρίτη 08/04 ώρα 05:00 π.μ. έως την Τετάρτη 09/04 ώρα 05:00 π.μ.

Δεν θα μεταδοθούν οι Εκπομπές «**Συνδέσεις**» και «**Πρωίαν Σε Είδον**» καθώς και τα **Δελτία Ειδήσεων**.

|  |  |
| --- | --- |
| Ντοκιμαντέρ / Τρόπος ζωής  | **WEBTV** **ERTflix**  |

**05:30**  |   **Συνάνθρωποι  (E)**   **(Τροποποίηση προγράμματος)**

Γ' ΚΥΚΛΟΣ

**Έτος παραγωγής:** 2024

Ημίωρη εβδομαδιαία εκπομπή, παραγωγής ΕΡΤ 2024.

Άνθρωποι από όλη την Ελλάδα, που σκέφτονται δημιουργικά και έξω από τα καθιερωμένα, παίρνουν τη ζωή στα χέρια τους και προσφέρουν στον εαυτό τους και τους γύρω τους. Άνθρωποι που οραματίζονται, συνεργάζονται, επιμένουν, καινοτομούν, δημιουργούν, προσφέρουν. Άνθρωποι με συναίσθηση και ενσυναίσθηση.

Γιατί κάποιοι γράφουν τη δική τους ιστορία και έχει θετικό πρόσημο. +άνθρωποι

**«Aστεράκια» [Με αγγλικούς υπότιτλους]**
**Eπεισόδιο**: 8

Άμυνες με πάθος, επιθέσεις με ενθουσιασμό, αποφασιστικά σουτ έξω από τα 6,75, δυναμικά λέι απ. Μια ομάδα μπάσκετ που σε κάθε παιχνίδι της συγκινεί.
Μπορεί να μην είναι οι αστέρες που πέφτουν πάνω τους τα φώτα της δημοσιότητας, είναι όμως τα αστεράκια που λαμπυρίζουν και φωτίζουν έναν άγνωστο κόσμο.
Ο Γιάννης Δάρρας συναντάει τους αθλητές και τις αθλήτριες που έχουν νοητική αναπηρία ή είναι στο φάσμα του αυτισμού της ομάδας καλαθοσφαίρισης προσαρμοσμένης κινητικής δραστηριότητας «Αστεράκια».
Συνομιλεί με τους προπονητές, γυμναστές, εργοθεραπευτές, λογοθεραπευτές, ψυχολόγους του τμήματος καλαθοσφαίρισης που προσφέρουν αφιλοκερδώς και αυτοοργανωμένα τις γνώσεις και το χρόνο τους στην ομάδα όχι ως πράξη φιλανθρωπίας αλλά ως έμπρακτη στάση αλληλεγγύης απέναντι στους συνανθρώπους μας.

Παρουσίαση: Γιάννης Δάρρας
Έρευνα, Αρχισυνταξία: Γιάννης Δάρρας
Διεύθυνση Παραγωγής: Νίνα Ντόβα
Σκηνοθεσία: Βασίλης Μωυσίδης
Δημοσιογραφική υποστήριξη: Σάκης Πιερρόπουλος
Παρουσίαση: Γιάννης Δάρρας

|  |  |
| --- | --- |
| Ενημέρωση / Εκπομπή  | **WEBTV** **ERTflix**  |

**06:00**  |   **Force  (E)**   **(Τροποποίηση προγράμματος)**

**Έτος παραγωγής:** 2025

Το «Forcé» είναι ένα σύγχρονο τηλεοπτικό μαγκαζίνο διεθνών θεμάτων, που εμβαθύνει στις ισορροπίες ισχύος, τις στρατηγικές συγκρούσεις και τις αποφάσεις που καθορίζουν την πορεία του πλανήτη.

Εν μέσω έντονων γεωπολιτικών ανακατατάξεων, όπου οι στρατηγικές επιλογές διαμορφώνουν το μέλλον, η εκπομπή γεωπολιτικής ανάλυσης έρχεται να δώσει στους τηλεθεατές την πληρέστερη εικόνα του κόσμου που αλλάζει.

Μέσα από τη δημοσιογραφική εμπειρία του Σωτήρη Δανέζη, τις αναλύσεις κορυφαίων ειδικών, που βρίσκονται στο στούντιο, τα ρεπορτάζ και τα σχόλια των ανταποκριτών της ΕΡΤ στα κέντρα λήψης των αποφάσεων, η εκπομπή παρέχει τεκμηριωμένη ενημέρωση, ερμηνεύοντας τις εξελίξεις μέσα από το πρίσμα της γεωπολιτικής στρατηγικής.

**Eπεισόδιο**: 8
Παρουσίαση: Σωτήρης Δανέζης

|  |  |
| --- | --- |
| Ενημέρωση / Εκπομπή  | **WEBTV** **ERTflix**  |

**07:15**  |   **Φάσμα  (E)**   **(Τροποποίηση προγράμματος)**

Γ' ΚΥΚΛΟΣ

Το «Φάσμα» επιστρέφει στην ERTWorld, παρουσιάζοντας όλο το φάσμα της ειδησεογραφίας σε βάθος.
Η ενημερωτική εκπομπή με παρουσιαστές τους Γιάννη Παπαδόπουλο, Αλεξία Καλαϊτζή, Έλενα Καρανάτση, Ελβίρα Κρίθαρη και Νιόβη Αναζίκου εξετάζει θέματα που απασχολούν την κοινωνία, ρίχνει φως σε αθέατες πτυχές των γεγονότων, αναδεικνύοντας άγνωστες ιστορίες και κρίσιμα ζητήματα που χάνονται μέσα στον καταιγισμό της πληροφόρησης.
Η δημοσιογραφική ομάδα της εκπομπής δίνει χώρο και χρόνο στην έρευνα, με στόχο την τεκμηριωμένη και πολύπλευρη ενημέρωση.

**Eπεισόδιο**: 3

Το «Φάσμα» ταξιδεύει στην Τήνο λίγες εβδομάδες μετά το τέλος της τουριστικής σεζόν. Τι αφήνουμε πίσω μας, όταν το νησί αδειάζει από τουρίστες; Πού πηγαίνουν τα σκουπίδια της τουριστικής περιόδου και πώς γίνεται η διαχείρισή τους;

Η κάμερα της εκπομπής μιλά με ειδικούς, αλλά και γυναίκες που έχουν υποστεί λεκτική, σωματική ή ψυχολογική βία κατά τη διάρκεια της εγκυμοσύνης ή του τοκετού.

Παρουσίαση: Γιάννης Παπαδόπουλος, Αλεξία Καλαϊτζή, Έλενα Καρανάτση, Ελβίρα Κρίθαρη, Νιόβη Αναζίκου
Αρχισυνταξία: Λάζαρος Μπέλτσιος
Σκηνοθεσία: Γιάννης Ρεμούνδος
Διεύθυνση παραγωγής: Ηλίας Φλωριώτης

|  |  |
| --- | --- |
| Ενημέρωση / Εκπομπή  | **WEBTV** **ERTflix**  |

**08:15**  |   **Κεραία  (E)**   **(Τροποποίηση προγράμματος)**

Ε' ΚΥΚΛΟΣ

**Έτος παραγωγής:** 2024

Η «Κεραία» με τη Ρέα Βιτάλη επανέρχεται μ’ έναν νέο κύκλο 12 επεισοδίων.
Η εκπομπή πραγματεύεται δύσκολα θέματα που απασχολούν τη σύγχρονη κοινωνία, παρακινώντας μας να «ξεβολευτούμε», να προβληματιστούμε και ίσως ακόμη να επανεξετάσουμε όσα θεωρούμε δεδομένα.
Η χρονογράφος Ρέα Βιτάλη, με εξερευνητική διάθεση και μέσω μίας ετερόκλητης σύνθεσης επισκεπτών, που καταθέτουν τις γνώσεις και τα βιώματα τους, προσεγγίζει την κάθε θεματική πολύπλευρα, αποσαφηνίζοντας πολύπλοκα ζητήματα και αναδεικνύοντας νέες οπτικές.
Άλλοτε μελετώντας το παρελθόν κι άλλοτε με το βλέμμα στραμμένο στο μέλλον, στόχος της εκπομπής είναι να προσφέρει «τροφή για σκέψη», όχι για να δοθούν αναγκαστικά απαντήσεις, αλλά σίγουρα για να εγερθούν ερεθίσματα και ερωτήματα.

**«Βόλτα στα Κάποτε»**
**Eπεισόδιο**: 12

Ταξιδεύουμε στη ζωή, τις συνήθειες και τη γοητεία ενός κάποτε, όχι σε χρόνο μακρινό αλλά άγνωστο για τους νεότερους και ξεχασμένο για πολλούς. Ένας ζαχαροπλάστης, μία μοδίστρα με τη βοηθός της, ένας ωρολογοποιός με τον γιό του, ο πρόεδρος του Ελληνικού Μουσείου πληροφορικής, ο ιδρυτής του Μουσείου Ηλεκτρονικών παιχνιδιών και η ξεναγός μας στο Μουσείου Παιχνιδιών του ιδρύματος Μπενάκη, είναι οι άνθρωποι που θα μας ταξιδέψουν στο κάποτε που έδινε άλλη σημασία στη γεύση, στη στιγμή, στο χρόνο, στη διασκέδαση και στο παιχνίδι.
Τότε που η πάστα δεν ήταν ζυμαρικό αλλά γλυκό, που οι μαμάδες ράβονταν σε μοδίστρες, η αγορά ρολογιού ήταν σημάδι καταξίωσης, οι πιο μυημένοι στην τεχνολογία δοκίμαζαν την τύχη τους μπροστά σε έναν υπολογιστή spectrum ή commodore, τα αγόρια αλλά και λιγοστά κορίτσια συνωστίζονταν στα ουφάδικα της εποχής για να διασκεδάσουν και το παιχνίδι γνώσεων στις παρέες ήταν ο φωτεινός παντογνώστης.

Ιδέα-Έρευνα: Ρέα Βιτάλη
Σκηνοθεσία: Άρης Λυχναράς
Μοντάζ: Κώστας Κουράκος
Αρχισυνταξία: Βούλα Βουδούρη
Παραγωγή: Θοδωρής Καβαδάς

|  |  |
| --- | --- |
| Ενημέρωση / Έρευνα  | **WEBTV**  |

**09:05**  |   **Istorima: Ο συνεχιστής του λευκαδίτικου ιδιώματος**   **(Τροποποίηση προγράμματος)**

Ο Νίκος Καββαδάς διατρέχει όλη τη Λευκάδα, καταγράφοντας και διασώζοντας το τοπικό γλωσσικό ιδίωμα, μέσα από ένα ψηφιακό λεξικό που έχει δημιουργήσει.

Συνέντευξη - Σενάριο: Σταύρος Βλάχος
Κάμερα - Ήχος: Χρήστος Ανδρόπουλος
Μοντάζ - Μουσική Επιμέλεια: Αλεξάνδρα Βερύκοκκου

|  |  |
| --- | --- |
| Ψυχαγωγία / Εκπομπή  | **WEBTV** **ERTflix**  |

**09:15**  |   **Φτάσαμε  (E)**   **(Τροποποίηση προγράμματος)**

Γ' ΚΥΚΛΟΣ

Ένας ακόμα κύκλος περιπέτειας, εξερεύνησης και γνωριμίας με πανέμορφους τόπους και ακόμα πιο υπέροχους ανθρώπους ξεκίνησε για την εκπομπή “Φτάσαμε” με τον Ζερόμ Καλούτα.

Στον τρίτο κύκλο αυτού του διαφορετικού ταξιδιωτικού ντοκιμαντέρ, ο Ζερόμ ανακαλύπτει νέους μακρινούς ή κοντινότερους προορισμούς και μυείται στα μυστικά, στις παραδόσεις και στον τρόπο ζωής των κατοίκων τους.

Γίνεται θαλασσόλυκος σε ελληνικά νησιά και σε παραθαλάσσιες πόλεις, ανεβαίνει σε βουνά, διασχίζει φαράγγια, δοκιμάζει σκληρές δουλειές ή ντελικάτες τέχνες, μαγειρεύει με κορυφαία προϊόντα της ελληνικής γης, εξερευνά τοπικούς θρύλους, γίνεται αγρότης, κτηνοτρόφος, μούτσος ή καπετάνιος! Πάντα με οδηγό την διάθεση να γίνει ένα με τον τόπο και να κάνει νέους φίλους, πάντα με το γιουκαλίλι στο χέρι και μια αυτοσχέδια μελωδία κι ένα στίχο, εξαιρετικά αφιερωμένο στους ανθρώπους που δίνουν ζωή και ταυτότητα σε κάθε περιοχή.

**«Ξάνθη»(Με Αγγλικούς Υπότιτλους)**
**Eπεισόδιο**: 18

Σε μια περιοχή που συνδυάζει ιστορία, φύση, αρχιτεκτονική, παλιά πόλη και σύγχρονη ζωή σε ένα υπέροχο πολιτισμικό χαρμάνι στους πρόποδες της Ροδόπης, ταξιδεύει η εκπομπή “Φτάσαμε” με τον Ζερόμ Καλούτα, ο οποίος μαγεύεται από τη φανερή κι ανακαλύπτει την κρυφή γοητεία της κυράς κι αρχόντισσας της Θράκης, της Ξάνθης.

Ο Ζερόμ εξερευνά τη σύγχρονη και τη γοητευτική παλιά πόλη. Χάνεται στα σοκάκια της και γίνεται ένα με έμπορους και πελάτες στο πολύβουο, φημισμένο και θαυμαστό παζάρι της Ξάνθης στην πλατεία Εμπορίου. Σε κοντινή απόσταση, σε ένα στέκι γνωστό για την μπουγάτσα του εδώ και πέντε δεκαετίες, ανακαλύπτει ένα γευστικό θησαυρό και μαθαίνει τα μυστικά του τέλειου χειροποίητου φύλλου.

Στο χωριό Θαλασσιά, κοντά στον Νέστο, ο Ζερόμ έρχεται σε επαφή με την αγροτική πλευρά της περιοχής, ζώντας την καθημερινότητα ανθρώπων που επένδυσαν τη ζωή τους στα χωράφια και στις καλλιέργειες. Στο Νεοχώρι, κοντά στη Σταυρούπολη, ανακαλύπτει την πιο βουνίσια πλευρά της κι αναλαμβάνει τη φροντίδα μιας γλυκύτατης παρέας αγελάδων ελευθέρας βοσκής.

Για τον αποχαιρετισμό, ο Ζερόμ επιστρέφει στην παλιά πόλη της Ξάνθης, όπου με συγκίνηση επισκέπτεται ένα οίκημα σπουδαίας αρχιτεκτονικής αξίας και ιστορίας, γεμάτο μουσικές και μνήμες, το σπίτι όπου γεννήθηκε ο κορυφαίος Μάνος Χατζιδάκις.

Παρουσίαση: Ζερόμ Καλούτα
Σκηνοθεσία: Ανδρέας Λουκάκος
Διεύθυνση παραγωγής: Λάμπρος Παπαδέας
Αρχισυνταξία: Χριστίνα Κατσαντώνη
Διεύθυνση φωτογραφίας: Ξενοφών Βαρδαρός
Οργάνωση παραγωγής: Εβελίνα Πιπίδη
Έρευνα: Νεκταρία Ψαράκη

|  |  |
| --- | --- |
| Ταινίες  | **WEBTV**  |

**10:10**  |   **Χριστίνα - Ελληνική Ταινία**   **(Τροποποίηση προγράμματος)**

**Έτος παραγωγής:** 1960
**Διάρκεια**: 83'

Ο Ντίνος εργάζεται σε μια καφετέρια και έχει πάθος με τα αστυνομικά μυθιστορήματα.
Η Χριστίνα έχει κολλήσει το μικρόβιο του αδερφού της και είναι πεπεισμένη πως έχει εντοπίσει τα ίχνη του «Φαντομά της Θεσσαλονίκης», ενός διαβόητου ληστή πολυτελών ξενοδοχείων.
Μαζί με τον αδερφό της παρακολουθούν τον Δημήτρη, ο οποίος, όχι μόνο δεν είναι ο Φαντομάς, αλλά είναι γιος του αφεντικού της Χριστίνας.
Όταν ο αληθινός Φαντομάς συλλαμβάνεται από την αστυνομία, το ζευγάρι είναι ήδη ερωτευμένο και προχωρεί στο γάμο...

Παίζουν: Τζένη Καρέζη, Ανδρέας Μπάρκουλης, Ντίνος Ηλιόπουλος, Σταύρος Ξενίδης, Σάσα Καζέλη, Γιώργος Βελέντζας, Άγγελος Μαυρόπουλος, Σπύρος Ολύμπιος, Κώστας Παπαχρήστος, Νικήτας Πλατής, Σταύρος Παράβας
Σενάριο: Γιάννης Δαλιανίδης
Μουσική: Μίμης Πλέσσας
Φωτογραφία: Giovanni Varriano
Σκηνοθεσία: Γιάννης Δαλιανίδης

|  |  |
| --- | --- |
| Ντοκιμαντέρ / Τρόπος ζωής  | **WEBTV**  |

**11:40**  |   **Τα Στέκια  (E)**   **(Τροποποίηση προγράμματος)**

Ιστορίες Αγοραίου Πολιτισμού
Σειρά ντοκιμαντέρ του Νίκου Τριανταφυλλίδη

**«Οι ερασιτεχνικοί ραδιοφωνικοί σταθμοί»**

Η έλευση του ραδιοφώνου στη ζωή των ανθρώπων εγκαινίασε μια μαγική εποχή. Ήδη, από τις αρχές του 20ου αιώνα και πριν την έναρξη της επίσημης ελληνικής ραδιοφωνίας οι παθιασμένοι λάτρεις του ραδιοφώνου κατασκεύαζαν «αυτοσχέδιους σταθμούς» σε απίθανα μέρη αποκτώντας φανατικούς ακροατές.

Στις αρχές της δεκαετίας του 60, με την εισβολή του ροκ και την απουσία τέτοιων ακουσμάτων από το επίσημο ελληνικό ραδιόφωνο ορισμένοι ανήσυχοι νέοι αναλαμβάνουν να καλύψουν αυτό το κενό. Καταλαμβάνουν ταράτσες, πλυσταριά, υπόγεια και λοιπούς ελεύθερους χώρους, ανακατεύονται με τα ηλεκτρονικά, ξεπατικώνουν σχέδια δημιουργίας ραδιοφωνικών σταθμών που βρίσκουν από τα αντίστοιχα περιοδικά της εποχής, και ορθώνουν περήφανα τις κεραίες τους. Πρόκειται για τη χρυσή εποχή των ερασιτεχνικών ραδιοφωνικών σταθμών με τους ραδιοερασιτέχνες να αποτελούν τους λαϊκούς ήρωες της γειτονιάς τους.

Στους χώρους αυτούς που έχουν χαρακτηριστεί ως «χώροι προσκυνήματος» συντελούνταν μια μυστηριακή μουσική επικοινωνία. Εκεί η «νεόφερτη» μουσική και τα νέα μουσικά πρότυπα γίνονταν ευρέως γνωστά ενώ παράλληλα εκκολάπτονταν μέσω των αφιερώσεων φλογερά φλερτ, γεννιούνταν βαθιές φιλίες αλλά και άτυποι ανταγωνισμοί μεταξύ των ραδιοερασιτεχνών για το ποιος σταθμός ακούγεται πιο μακριά ή έχει το μεγαλύτερο κοινό.

Από την άλλη, στα δύσκολα χρόνια της δικτατορίας, επιστρατεύονταν τα «πάντα αποτελεσματικά ραδιογωνιόμετρα» που εντόπιζαν τους ταραξίες της επιβαλλόμενης «κοινής ησυχίας» ξεκινώντας ένα αέναο κυνήγι μεταξύ των αστυνομικών και των «ραδιοφωνάκηδων» οι οποίοι μηχανεύονταν ευρηματικούς τρόπους διαφυγής. Το φαινόμενο δείχνει να γιγαντώνεται την στιγμή που κάποια ανήσυχα παιδιά δημιουργούν σταθμούς για να αμφισβητήσουν την υπάρχουσα κατάσταση πραγμάτων προετοιμάζοντας την ανατροπή της. Είναι τα παιδιά του Πολυτεχνείου αλλά και των Πανεπιστημιακών Ιδρυμάτων της επαρχίας που αρθρώνουν την φωνή τους περήφανα και μαχητικά δίνοντας ζωή στο μετέπειτα ερασιτεχνικό «πολιτικό ραδιόφωνο» που ανθίζει στις αρχές του 80.

Οι ερασιτεχνικοί σταθμοί υπήρξαν πολλοί και διαφορετικοί ανταποκρινόμενοι σε όλα τα γούστα: Ροκ και λαϊκοί, σοβαροί και «νταλκαδιάρικοι», με διαφημίσεις ή χωρίς. Το μόνο σίγουρο είναι ότι διαμόρφωσαν συνειδήσεις και αποτέλεσαν μια βαλβίδα αποσυμπίεσης στο κοχλάζουσα νεολαιίστικη ελληνική κοινωνία. Σήμερα οι ήρωές τους παραμένουν αειθαλείς και ακμαίοι εκμυστηρευόμενοι ότι θα ήταν έτοιμοι «να αμαρτήσουν ξανά»

Οι πρωταγωνιστές των ερασιτεχνικών σταθμών μοιράζονται μαζί μας τις ενδιαφέρουσες ραδιοφωνικές ιστορίες τους. Μαζί μας θα βρίσκονται (με αλφαβητική σειρά) οι: Γιάννης Βαβλαδέλης (Ραδιοερασιτέχνης), Μάριος Blackman (Ραδιοφωνικός Παραγωγός), Θεόδωρος Δελαπόρτας («Charly», Πρώην Κατασκευαστής Ραδιοφωνικών Σταθμών), Πέτρος Εσκίογλου (Συνεργάτης Πανεπιστημίου Αθηνών), Χρήστος Κοκολιός (Πρώην Ραδιοερασιτέχνης, Πρόεδρος Συλλόγου Ραδιοφωνίας ΑΜ), Κώστας Λογοθετίδης («Tequila», Ραδιοερασιτέχνης), Παναγιώτης Μαριολόπουλος «Κατεψυγμένα Ηλεκτρόνια», Αρχιτέκτων Μηχανικός), Βαγγέλης Ραπτόπουλος (Συγγραφέας), Ανδρέας Ρουμελιώτης (Δημοσιογράφος, Συγγραφέας), Δημήτρης Παπαχρήστος (Συγγραφέας), Γιώργος Πολυχρονίου (Μουσικός Παραγωγός), Δημήτρης Πρωτοπαπάς (Jeronimo Groovy), Γιώργος Χατζηδάκης (Συγγραφέας)

|  |  |
| --- | --- |
| Ενημέρωση / Βιογραφία  | **WEBTV**  |

**12:30**  |   **Μονόγραμμα  (E)**   **(Τροποποίηση προγράμματος)**

**Έτος παραγωγής:** 2018

Η μακροβιότερη πολιτιστική εκπομπή της τηλεόρασης.

Το «Μονόγραμμα» στη δημόσια τηλεόραση έχει καταγράψει με μοναδικό τρόπο τα πρόσωπα που σηματοδότησαν με την παρουσία και το έργο τους την πνευματική, πολιτιστική και καλλιτεχνική πορεία του τόπου μας.

«Εθνικό αρχείο» έχει χαρακτηριστεί από το σύνολο του Τύπου και για πρώτη φορά το 2012, η Ακαδημία Αθηνών αναγνώρισε και βράβευσε οπτικοακουστικό έργο, απονέμοντας στους δημιουργούς-παραγωγούς και σκηνοθέτες Γιώργο και Ηρώ Σγουράκη το Βραβείο της Ακαδημίας Αθηνών για το σύνολο του έργου τους και ιδίως για το «Μονόγραμμα» με το σκεπτικό ότι: «…οι βιογραφικές τους εκπομπές αποτελούν πολύτιμη προσωπογραφία Ελλήνων που έδρασαν στο παρελθόν αλλά και στην εποχή μας και δημιούργησαν, όπως χαρακτηρίστηκε, έργο “για τις επόμενες γενεές”».
Έθνος χωρίς ιστορική μνήμη, και χωρίς συνέχεια πολιτισμού, είναι καταδικασμένο. Και είμαστε υποχρεωμένοι ως γενιά, να βρούμε τις βέβαιες πατημασιές, πάνω στις οποίες θα πατήσουν οι επόμενες γενιές.

Πώς; Βαδίζοντας στα χνάρια του πολιτισμού που άφησαν οι μεγάλοι της εποχής μας. Στο μεσοστράτι δύο αιώνων, και υπερήφανοι που γεννηθήκαμε την ίδια εποχή με αυτούς και κοινωνήσαμε της Τέχνης τους, οφείλουμε να τα περιφρουρήσουμε, να τα περισώσουμε.

Η ιδέα της δημιουργίας ήταν του παραγωγού-σκηνοθέτη Γιώργου Σγουράκη, προκειμένου να παρουσιαστεί με αυτοβιογραφική μορφή η ζωή, το έργο και η στάση ζωής των προσώπων που δρουν στην πνευματική, πολιτιστική, καλλιτεχνική, κοινωνική και γενικότερα στη δημόσια ζωή, ώστε να μην υπάρχει κανενός είδους παρέμβαση και να διατηρηθεί ατόφιο το κινηματογραφικό ντοκουμέντο.

Η μορφή της κάθε εκπομπής έχει στόχο την αυτοβιογραφική παρουσίαση (καταγραφή σε εικόνα και ήχο) ενός ατόμου που δρα στην πνευματική, καλλιτεχνική, πολιτιστική, πολιτική, κοινωνική και γενικά στη δημόσια ζωή, κατά τρόπο που κινεί το ενδιαφέρον των συγχρόνων του.

Ο τίτλος είναι από το ομότιτλο ποιητικό έργο του Οδυσσέα Ελύτη (με τη σύμφωνη γνώμη του) και είναι απόλυτα καθοριστικός για το αντικείμενο που πραγματεύεται: Μονόγραμμα = Αυτοβιογραφία.

Το σήμα της σειράς είναι ακριβές αντίγραφο από τον σπάνιο σφραγιδόλιθο που υπάρχει στο Βρετανικό Μουσείο και χρονολογείται στον 4ο ώς τον 3ο αιώνα π.Χ. και είναι από καφετί αχάτη.

Τέσσερα γράμματα συνθέτουν και έχουν συνδυαστεί σε μονόγραμμα. Τα γράμματα αυτά είναι το Υ, το Β, το Ω και το Ε. Πρέπει να σημειωθεί ότι είναι πολύ σπάνιοι οι σφραγιδόλιθοι με συνδυασμούς γραμμάτων, όπως αυτός που έχει γίνει το χαρακτηριστικό σήμα της τηλεοπτικής σειράς.

Το χαρακτηριστικό μουσικό σήμα που συνοδεύει τον γραμμικό αρχικό σχηματισμό του σήματος με τη σύνθεση των γραμμάτων του σφραγιδόλιθου, είναι δημιουργία του συνθέτη Βασίλη Δημητρίου.

Σε κάθε εκπομπή ο/η αυτοβιογραφούμενος/η οριοθετεί το πλαίσιο της ταινίας, η οποία γίνεται γι' αυτόν. Στη συνέχεια, με τη συνεργασία τους καθορίζεται η δομή και ο χαρακτήρας της όλης παρουσίασης. Μελετούμε αρχικά όλα τα υπάρχοντα βιογραφικά στοιχεία, παρακολουθούμε την εμπεριστατωμένη τεκμηρίωση του έργου του προσώπου το οποίο καταγράφουμε, ανατρέχουμε στα δημοσιεύματα και στις συνεντεύξεις που το αφορούν και έπειτα από πολύμηνη πολλές φορές προεργασία, ολοκληρώνουμε την τηλεοπτική μας καταγραφή.

Μέχρι σήμερα έχουν καταγραφεί 340 πρόσωπα και θεωρούμε ως πολύ χαρακτηριστικό, στην αντίληψη της δημιουργίας της σειράς, το ευρύ φάσμα ειδικοτήτων των αυτοβιογραφουμένων, που σχεδόν καλύπτουν όλους τους επιστημονικούς, καλλιτεχνικούς και κοινωνικούς χώρους με τις ακόλουθες ειδικότητες: αρχαιολόγοι, αρχιτέκτονες, αστροφυσικοί, βαρύτονοι, βιολονίστες, βυζαντινολόγοι, γελοιογράφοι, γεωλόγοι, γλωσσολόγοι, γλύπτες, δημοσιογράφοι, διαστημικοί επιστήμονες, διευθυντές ορχήστρας, δικαστικοί, δικηγόροι, εγκληματολόγοι, εθνομουσικολόγοι, εκδότες, εκφωνητές ραδιοφωνίας, ελληνιστές, ενδυματολόγοι, ερευνητές, ζωγράφοι, ηθοποιοί, θεατρολόγοι, θέατρο σκιών, ιατροί, ιερωμένοι, ιμπρεσάριοι, ιστορικοί, ιστοριοδίφες, καθηγητές πανεπιστημίων, κεραμιστές, κιθαρίστες, κινηματογραφιστές, κοινωνιολόγοι, κριτικοί λογοτεχνίας, κριτικοί Τέχνης, λαϊκοί οργανοπαίκτες, λαογράφοι, λογοτέχνες, μαθηματικοί, μεταφραστές, μουσικολόγοι, οικονομολόγοι, παιδαγωγοί, πιανίστες, ποιητές, πολεοδόμοι, πολιτικοί, σεισμολόγοι, σεναριογράφοι, σκηνοθέτες, σκηνογράφοι, σκιτσογράφοι, σπηλαιολόγοι, στιχουργοί, στρατηγοί, συγγραφείς, συλλέκτες, συνθέτες, συνταγματολόγοι, συντηρητές αρχαιοτήτων και εικόνων, τραγουδιστές, χαράκτες, φιλέλληνες, φιλόλογοι, φιλόσοφοι, φυσικοί, φωτογράφοι, χορογράφοι, χρονογράφοι, ψυχίατροι.

Τα πρόσωπα που αυτοβιογραφούνται στην ενότητα αυτή είναι:
Ο Αρχιεπίσκοπος Αλβανίας Αναστάσιος, ο εκπαιδευτικός και συγγραφέας Λαοκράτης Βάσσης, ο ζωγράφος Βασίλης Θεοχαράκης, η συγγραφέας Ρέα Γαλανάκη, ο ποιητής Αντώνης Φωστιέρης, ο συνθέτης Γιάννης Σπανός, η συγγραφέας Μαρίνα Καραγάτση, ο ηθοποιός Νικήτας Τσακίρογλου, ο συνθέτης Χρήστος Νικολόπουλος, ο συγγραφέας Γιάννης Ξανθούλης και ο λυράρης Βασίλης Σκουλάς.

**«Χρήστος Νικολόπουλος» (συνθέτης)**

Ο Χρήστος Νικολόπουλος, συνθέτης και δεξιοτέχνης του μπουζουκιού, αυτοβιογραφείται στο «Μονόγραμμα» αυτής της εβδομάδας.
Ο Χρήστος Νικολόπουλος, σέρνει πίσω του ένα σημαντικό κομμάτι της ιστορίας σ’ αυτό που ονομάζουμε ελληνικό λαϊκό τραγούδι με εμφανή στοιχεία από τις ρίζες της παράδοσης. Ωστόσο, παραμένει σεμνός, διακριτικός και συγκροτημένος, σ’ έναν χώρο που αυτός ο συνδυασμός σπανίζει…
Γεννήθηκε στο Καψοχώρι, μία συνοικία της Αλεξάνδρειας του Γιδά, στο νομό Ημαθίας. Κανείς από την οικογένεια δεν ήταν μουσικός, οι μουσικές ήταν μέσα του, προέρχονταν από άγνωστες πανάρχαιες καταβολές. Μαγευόταν από τα συγκροτήματα που έρχονταν στο χωριό του στα πανηγύρια, από τον ξάδελφο που αγόρασε ακορντεόν, και του το ζητούσε να παίξει κι αυτός.
Το χωριό μικρό, η οικογένειά του αγροτική, φτωχή, δεν γινόταν λόγος για σπουδές. Ούτε άλλωστε ο Χρήστος Νικολόπουλος είχε αυτό κατά νου.
Έτσι, το 1963, σε ηλικία μόλις δεκαέξι ετών, με τα λιγοστά λεφτά και την ευχή του πατέρα του ως μόνο εφόδιο, έφτασε στην Αθήνα. Έσπευσε φυσικά στην οδό Βερανζέρου στην Ομόνοια, στο θρυλικό «Καφενείο των Μουσικών». Εκεί γνώρισε μουσικούς που τον βοήθησαν και άρχισε να παίζει σε δίσκους μικρών εταιρειών.
«Στην αρχή πήγαινα στα στούντιο κι έπαιζα τσάμπα, έπαιζα για να με γνωρίσουν» λέει. Τελικά, ο Στέλιος Ζαφειρίου, δεξιοτέχνης στο μπουζούκι τον άκουσε και του πρότεινε να παίζουν μαζί στις ηχογραφήσεις των μεγαλύτερων εταιρειών της εποχής εκείνης.
Ένας από τους μουσικούς που γνώρισε κατόπιν, ο Πάνος Ιατρού, τον σύστησε στον Στέλιο Καζαντζίδη που τραγουδούσε στο κέντρο «Η Τριάνα του Χειλά», το καλύτερο κέντρο της εποχής εκείνης. Ο Καζαντζίδης έψαχνε για μπουζούκι κι έτσι έγινε το μεγάλο άνοιγμα στην καριέρα του, «η αλλαγή ας πούμε κατηγορίας», όπως λέει.
Μετά τον Καζαντζίδη που αποσύρθηκε ξαφνικά, ο Χρήστος Νικολόπουλος συνέχισε την πορεία του αυτόνομα, γνώρισε και εργάστηκε σχεδόν με όλους τους ρεμπέτες της εποχής, τον Βασίλη Τσιτσάνη, τον Γιάννη Παπαιωάννου, τον Γιώργο Κυριαζή, τον Μάρκο Βαμβακάρη, τον Σταύρο Κουγιουμτζή.
Το 1968 ήταν όταν ξεκίνησε να γράφει τα πρώτα δικά του τραγούδια.
Κατά τη διάρκεια της καριέρας του, ο Χρήστος Νικολόπουλος, έγραψε κορυφαία τραγούδια που σφράγισαν τη συλλογική μας μνήμη. Το «Υπάρχω», «Κάτω απ’ το πουκάμισό μου», το «Ξημέρωμα», που τραγουδάει ο Λιδάκης, τις «Νταλίκες», «Στων αγγέλων τα μπουζούκια», το «Κάτσε καλά», το «Ποδήλατο», «Ψίθυροι καρδιάς», «Όλες του κόσμου οι Κυριακές» σε στίχους Λευτέρη Παπαδόπουλου.
Συνεργάστηκε με εξαίρετους στιχουργούς, όπως με τον Μάνο Ελευθερίου, με τον Πυθαγόρα (πάνω από 40 τραγούδια, πολύ μεγάλες επιτυχίες), τη Σώτια Τσώτου, την Τασούλα Θωμαΐδη και πολλούς άλλους, τους οποίους χαρακτηρίζει εξαιρετικούς στιχουργούς με τους οποίους έκανε κι εξαιρετικές συνεργασίες.
Μία από τις κορυφαίες στιγμές στην καριέρα του θεωρεί την εποχή που έπαιξε με τον Μανώλη Χιώτη. Ο Χιώτης ήταν το ίνδαλμά του και βρέθηκε να παίζει μία ολόκληρη σεζόν μαζί του στο «Ακροπόλ», απέναντι από το Πολυτεχνείο.
Στη συνέχεια με τον Ζαμπέτα, ο οποίος συνήθιζε να τον αποκαλεί και «γιο του», που έπαιξε σχεδόν στο 80% της δισκογραφίας του μαζί του, σαν δεύτερο μπουζούκι.
Κορυφαία στιγμή επίσης, θεωρεί -και είναι- η παρουσία του στο Ηρώδειο, καθώς το μπουζούκι ήταν ταμπού για το Ηρώδειο, με αποτέλεσμα να μην μπορέσουν ποτέ να μπουν οι παλαιότεροι σπουδαίοι καλλιτέχνες.
Δούλεψε με όλους τους μεγάλους τραγουδιστές και τραγουδίστριες, όπως οι Πόλυ Πάνου, Καίτη Γκρέυ, Τόλη Βοσκόπουλο, Γρηγόρη Μπιθικώτση, Γιάννη Πουλόπουλο, Γιάννη Καλατζή, Χαρούλα Αλεξίου, Γιώργο Νταλάρα, Ελευθερία Αρβανιτάκη, Πασχάλη Τερζή αλλά και νεότερους, οι οποίοι αναδείχτηκαν από τα τραγούδια του, όπως ο Κώστας Μακεδόνας, ο Δημήτρης Μπάσης κ.ά.

Παραγωγός: Γιώργος Σγουράκης.
Σκηνοθεσία: Κιμ Ντίμον.
Δημοσιογραφική επιμέλεια: Ιωάννα Κολοβού.
Διεύθυνση φωτογραφίας: Στάθης Γκόβας.
Ηχοληψία: Λάμπρος Γόβατζης.
Μοντάζ: Σταμάτης Μαργέτης.
Διεύθυνση παραγωγής: Στέλιος Σγουράκης.

|  |  |
| --- | --- |
| Ψυχαγωγία / Ελληνική σειρά  | **WEBTV** **ERTflix**  |

**13:00**  |   **Ηλέκτρα (ΝΕΟ ΕΠΕΙΣΟΔΙΟ)**  

Β' ΚΥΚΛΟΣ

Το ερωτικό δράμα εποχής «Ηλέκτρα», βασισμένο σε μια ιδέα της συγγραφέως Ελένης Καπλάνη, σε σκηνοθεσία της Βίκυς Μανώλη και σενάριο της Μαντώς Αρβανίτη και του Θωμά Τσαμπάνη, επιστρέφει τη νέα τηλεοπτική σεζόν στην ERTWorld με καινούργια επεισόδια γεμάτα ανατροπές, ανομολόγητους έρωτες και σκοτεινά μυστικά που έρχονται στο φως.

Η δεύτερη σεζόν της σειράς φωτίζει και πάλι το μικρό νησί της Αρσινόης. Ένοχα μυστικά, προδοσίες, εγκλήματα, έρχονται στο φως. Ο καθρέφτης γυρνάει ανάποδα. Ο Σωτήρης, προδομένος από γυναίκα, πατέρα κι αδερφό, θα γίνει από θύμα θύτης. Οι επιλογές του σε αυτό το ταξίδι εκδίκησης θα τον οδηγήσουν στο μοιραίο τέλος. Ο Νικόλας, σ’ ένα ειρωνικό γύρισμα της μοίρας, θα γίνει από θύτης θύμα μιας αδίστακτης γυναίκας. Η Νέμεσις είναι εδώ για τον Νικόλα μα και για την Ηλέκτρα που πρόδωσε τον Σωτήρη, αλλά και προδόθηκε από τον Παύλο. Ο αρραβώνας της κόρης της μαζί του θα είναι το μεγαλύτερο χτύπημα που έχει δεχτεί ποτέ στη ζωή της. Θα τ’ αντέξει; Ηλέκτρα, Σωτήρης, Παύλος, Νεφέλη και Νικόλας παλεύουν να ζήσουν, να λησμονήσουν, ν’ αγαπηθούν, να εκδικηθούν, να εξιλεωθούν. Όλοι τους έρμαια της μοίρας μα και των επιλογών τους. Καθένας στον πόνο του, καθένας στη μοναξιά του μα και στην οργισμένη εκδίκησή του… Στο τέλος, ποιος θα νικήσει, μα και ποιος θα διαλυθεί; Τι θα απομείνει; Ραγισμένες ψυχές, σκόρπια κομμάτια χάους που μονάχα ένα χέρι θεϊκό θα μπορέσει να συναρμολογήσει.

**[Με αγγλικούς υπότιτλους]**
**Eπεισόδιο**: 127

Ο Μπόγρης προσπαθεί να μεταπείσει τη Δανάη για τη χαρτοπαιξία, εκείνη όμως, φαίνεται ότι βρίσκεται σ’ έναν δρόμο χωρίς γυρισμό. Ο εθισμός της συζύγου του, όμως, δεν είναι το μοναδικό πρόβλημα: ο Κωνσταντής, που τους είδε μαζί στη λέσχη, αρχίζει να εκβιάζει τον δικηγόρο. Αν δεν συνεργαστεί; Θα τα μάθει όλα ο Νικόλας. Και όλοι ξέρουν πόσο επικίνδυνες μπορούν να γίνουν οι αντιδράσεις του… Οι Σαγιάδες συνασπίζονται εναντίον του Σωτήρη για να τον αναγκάσουν να παραδεχτεί την αλήθεια, πως εκείνος κατέδωσε τον Παύλο. Ο Βασίλης, είναι αποφασισμένος να γλιτώσει την αδερφή του πάση θυσία απ’ αυτό το μαρτύριο. Μέχρι πού είναι πρόθυμος όμως να φτάσει; Στο μεταξύ, ο Τζιοβάνι βλέπει τα σχέδιά του να βγαίνουν αληθινά. Όμως, όχι ακριβώς όπως τα περίμενε. Ο απολογισμός του αίματος, ίσως είναι μεγαλύτερος απ’ όσο σκόπευε…

Παίζουν: Έμιλυ Κολιανδρή (Ηλέκτρα), Αποστόλης Τότσικας (Παύλος Φιλίππου), Τάσος Γιαννόπουλος (Σωτήρης Βρεττός), Κατερίνα Διδασκάλου (Δόμνα Σαγιά), Γιώργος Συμεωνίδης (Στέργιος Σαγιάς), Λουκία Παπαδάκη (Τιτίκα Βρεττού), Αλέξανδρος Μυλωνάς (Πέτρος Βρεττός), Θανάσης Πατριαρχέας (Νικόλας Βρεττός), Νεφέλη Κουρή (Κατερίνα), Ευαγγελία Μουμούρη (Μερόπη Χατζή), Δανάη Λουκάκη (Ζωή Νικολαΐδου), Δρόσος Σκώτης (Κυριάκος Χατζής), Ειρήνη Λαφαζάνη (Δανάη), Βίκτωρας Πέτσας (Βασίλης), Όλγα Μιχαλοπούλου (Νεφέλη), Νεκτάρια Παναγιωτοπούλου (Σοφία), Εμμανουήλ Γεραπετρίτης (Περλεπές- Διευθυντής σχολείου), Άρης Αντωνόπουλος (υπαστυνόμος Μίμης), Νίκος Ιωαννίδης (Κωνσταντής), Χρήστος Γεωργαλής (Σεραφεντίνογλου), Ιφιγένεια Πιερίδου (Ουρανία), Αστέριος Κρικώνης (Φανούρης), Φανή Καταβέλη (Ελένη), Παύλος Κουρτίδης (Ορέστης Μίχος), Ελένη Κούστα (Μάρω), Αλκιβιάδης Μαγγόνας (Τέλης), Ευγενία Καραμπεσίνη (Φιλιώ), Αλέξανδρος Βάρθης (Δικηγόρος Νάσος Δημαράς), Μάκης Αρβανιτάκης (πρόεδρος δικαστηρίου), Βασίλειος-Κυριάκος Αφεντούλης (αστυνομικός Χάρης), Αιμιλιανός Σταματάκης (Σταύρος).
Νέοι χαρακτήρες που έρχονται στη σειρά «Ηλέκτρα»: Αλεξάνδρα Παντελάκη (Δέσπω Καραβά), Ηλιάνα Μαυρομάτη (Αγνή Ντούτση), Σπύρος Σταμούλης (Αλέξης Μπόγρης)

Σενάριο: Μαντώ Αρβανίτη, Θωμάς Τσαμπάνης
Σκηνοθεσία: Βίκυ Μανώλη
Σκηνοθέτες: Θανάσης Ιατρίδης, Λίνος Χριστοδούλου
Διεύθυνση φωτογραφίας: Γιάννης Μάνος, Αντώνης Κουνέλας
Ενδυματολόγος: Έλενα Παύλου
Σκηνογράφος: Κική Πίττα
Οργάνωση παραγωγής: Θοδωρής Κόντος
Εκτέλεση παραγωγής: JK PRODUCTIONS – ΚΑΡΑΓΙΑΝΝΗΣ
Παραγωγή: ΕΡΤ

|  |  |
| --- | --- |
| Ψυχαγωγία / Γαστρονομία  | **WEBTV** **ERTflix**  |

**14:05**  |   **Ποπ Μαγειρική (ΝΕΟ ΕΠΕΙΣΟΔΙΟ)**  

Η' ΚΥΚΛΟΣ

Για 6η χρονιά, η ΠΟΠ Μαγειρική αναδεικνύει τον πλούτο των υλικών της ελληνικής υπαίθρου και δημιουργεί μοναδικές γεύσεις, με τη δημιουργική υπογραφή του σεφ Ανδρέα Λαγού που βρίσκεται ξανά στο τιμόνι της εκπομπής!

Φέτος, η ΠΟΠ Μαγειρική είναι ανανεωμένη, με νέα κουζίνα, νέο on air look και μουσικό σήμα, νέες ενότητες, αλλά πάντα σταθερή στον βασικό της στόχο, να μας ταξιδέψει σε κάθε γωνιά της Ελλάδας, να φέρει στο τραπέζι μας τα ανεκτίμητης αξίας αγαθά της ελληνικής γης, να φωτίσει μέσα από τη γαστρονομία την παράδοση των τόπων μας και τη σπουδαιότητα της διαφύλαξης του πλούσιου λαογραφικού μας θησαυρού, και να τιμήσει τους παραγωγούς της χώρας μας που πασχίζουν καθημερινά για την καλλιέργειά τους.
Σημαντικό στοιχείο σε κάθε συνταγή είναι τα βίντεο που συνοδεύουν την παρουσίαση του κάθε προϊόντος, με σημαντικές πληροφορίες για την ιστορία του, την διατροφική του αξία, την προέλευσή του και πολλά ακόμα που εξηγούν κάθε φορά τον λόγο που κάθε ένα από αυτά ξεχωρίζει και κερδίζει επάξια περίοπτη θέση στα πιο ευφάνταστα τηλεοπτικά –και όχι μόνο- μενού.
Η εκπομπή εμπλουτίζεται επίσης με βίντεο – αφιερώματα που θα μας αφηγούνται τις ιστορίες των ίδιων των παραγωγών και θα μας διακτινίζουν στα πιο όμορφα και εύφορα μέρη μιας Ελλάδας που ίσως δεν γνωρίζουμε, αλλά σίγουρα θέλουμε να μάθουμε!
Οι ιστορίες αυτές θα αποτελέσουν το μέσο, από το οποίο όλα τα ελληνικά Π.Ο.Π και Π.Γ.Ε προϊόντα, καθώς και όλα τα υλικά, που συνδέονται άρρηκτα με την κουλτούρα και την παραγωγή της κάθε περιοχής, θα βρουν τη δική τους θέση στην κουζίνα της εκπομπής και θα εμπνεύσουν τον Αντρέα Λαγό να δημιουργήσει συνταγές πεντανόστιμες, πρωτότυπες, γρήγορες αλλά και οικονομικές, με φόντο, πάντα, την ασυναγώνιστα όμορφη Ελλάδα!
Μαζί του, ο Αντρέας Λαγός θα έχει ξανά αγαπημένα πρόσωπα της ελληνικής τηλεόρασης, καλλιτέχνες, δημοσιογράφους, ηθοποιούς και συγγραφείς που θα τον βοηθούν να μαγειρέψει, θα του μιλούν για τις δικές τους γαστρονομικές προτιμήσεις και εμπειρίες και θα του αφηγούνται με τη σειρά τους ιστορίες που αξίζει να ακουστούν.
Γιατί οι φωνές των ανθρώπων ακούγονται διαφορετικά μέσα σε μια κουζίνα. Εκεί, μπορούν να αφήνονται στις μυρωδιές και στις γεύσεις που τους φέρνουν στο μυαλό αναμνήσεις και τους δημιουργούν μια όμορφη και χαλαρή διάθεση να μοιραστούν κομμάτια του εαυτού τους που το φαγητό μόνο μπορεί να ξυπνήσει!
Κάπως έτσι, για άλλη μια σεζόν, ο Ανδρέας Λαγός θα καλεί καλεσμένους και τηλεθεατές να μην ξεχνούν να μαγειρεύουν με την καρδιά τους, για αυτούς που αγαπούν!

Γιατί η μαγειρική μπορεί να είναι ΠΟΠ Μαγειρική!

#popmageiriki

**«Αρετή Χαρτοφύλακα - Κρόκος Κοζάνης, Κάστανο Μελιβοίας»**
**Eπεισόδιο**: 146

Ο Ανδρέας Λαγός και η «ΠΟΠ Μαγειρική» υποδέχονται στο στούντιο την συγγραφέα και ψυχοθεραπεύτρια, Αρετή Χαρτοφύλακα. Μαζί δημιουργούν δύο εξαίσια πιάτα, το πρώτο με Κρόκο Κοζάνης και το δεύτερο με Κάστανο Μελιβοίας. Η Αρετή Χαρτοφύλακα μας μιλά για την αγάπη της για την μαγειρική, για τις σπουδές της στην ψυχολογία, το πώς προέκυψε η συγγραφή στη ζωή της αλλά και το βιβλίο της με τίτλο «Αριάδνη, Ζώντας με Σχιζοφρένεια» που μεταφέρθηκε στο θέατρο με επιτυχία και περιγράφει την συγκλονιστική εμπειρία της δίπλα σε ασθενείς που πάσχουν από σχιζοφρένεια.

Παρουσίαση: Ανδρέας Λαγός
Επιμέλεια συνταγών: Ανδρέας Λαγός
Σκηνοθεσία: Γιώργος Λογοθέτης
Οργάνωση παραγωγής: Θοδωρής Σ. Καβαδάς
Αρχισυνταξία: Tζίνα Γαβαλά
Διεύθυνση παραγωγής: Βασίλης Παπαδάκης
Διευθυντής Φωτογραφίας: Θέμης Μερτύρης
Υπεύθυνη Καλεσμένων- Δημοσιογραφική επιμέλεια: Νικολέτα Μακρή
Παραγωγή: GV Productions

|  |  |
| --- | --- |
| Ψυχαγωγία  | **WEBTV** **ERTflix**  |

**15:00**  |   **Ραντεβού... στην Ευρώπη, με την Επιστήμη Μπινάζη  (E)**   **(Τροποποίηση προγράμματος)**

Ραντεβού στην Ευρώπη: ένα road trip στην καρδιά μας

Πού κρύβουν τα κλιματιστικά στη Νίκαια; Πώς είναι να ζεις σε ένα πλωτό σπίτι στο Δούναβη; Πίνουν ασύρτικο στη Μασσαλία; Γιατί ένα μπαρ στη Ζυρίχη επιλέγει να έχει άσχημη θέα; Και επιτέλους τι να υποστηρίζουμε, Σαμπντόρια ή Τζένοα;

Ξεχάστε ό,τι ξέρατε για την Ευρώπη. Ήρθε η ώρα να τη δείτε μέσα από τα μάτια των Ελλήνων που την έκαναν σπίτι τους!

Η Επιστήμη Μπινάζη ξεκινά για ένα road trip από τη μια άκρη της Ευρώπης στην άλλη. Δεν σταματά στους πιο δημοφιλείς προορισμούς, κινείται off the beaten track αναζητώντας τις πόλεις όπου χτυπά η καρδιά του ευρωπαϊκού οικοδομήματος. Μπολόνια, Μασσαλία, Ζυρίχη, Στρασβούργο, Νίκαια, Γένοβα, Βελιγράδι...

Σε κάθε πόλη έχει για οδηγό, εκτός από online χάρτη, Έλληνες που ζουν και δραστηριοποιούνται εκεί. Άλλοι σπούδασαν στην πόλη και παρέμειναν, άλλοι κυνήγησαν εκεί τα όνειρά τους, κάποιοι μετέφεραν εκεί τις επιχειρήσεις τους. Όλοι μετρούν σήμερα δύο πατρίδες.

Μας ανοίγουν τα σπίτια τους, μας δείχνουν τα στέκια τους, μας ξεναγούν στον τόπο τους με το μοναδικό τρόπο του ντόπιου. Καλεσμένοι, αλλά ταυτόχρονα και οικοδεσπότες, μας μιλούν για τη ζωή εκτός συνόρων. Τι τους λείπει από την Ελλάδα και τι θα μπορούσε να τους γυρίσει πίσω; Είναι η Ευρώπη το κοινό μας σπίτι και πώς βλέπουν τις αλλαγές που έχουν συντελεστεί τα τελευταία χρόνια από το βορρά ως το νότο;

Ακολουθήστε μας σε ένα διττό ταξίδι, στο δρόμο και εντός μας. Ελάτε μαζί μας να γνωρίσουμε το κοινό μας σπίτι. Έχουμε Ραντεβού στην Ευρώπη.

**«Ζυρίχη» [Με αγγλικούς υπότιτλους]**
**Eπεισόδιο**: 6

Ποιος φώναξε “Γιαννάκη τη ζακέτα σου;” στο κέντρο της Ζυρίχης; Υπάρχει εταιρία που κάνει delivery μετρητά; Γιατί κανένας δεν βάζει σκούπα την Κυριακή; Και ποιοι είναι αυτό που πηδούν στο ποτάμι για να γυρίσουν σπίτι τους μετά τη δουλειά; Είναι απίθανα αυτά που μάθαμε στη Ζυρίχη και ανυπομονούμε να σας τα δείξουμε!

Η μεγαλύτερη πόλη της Ελβετίας, που εκτείνεται στις όχθες του ποταμού Λιμάτ, είναι γνωστή και ως το θησαυροφυλάκιο του πλανήτη, καθώς είναι η πόλη με τις περισσότερες τράπεζες. Είναι όμως και μια πόλη εκλεπτυσμένη, συναρπαστική και όπως ομολογούν οι Έλληνες που ζουν σε αυτή, μια πόλη ακαταμάχητη.

Και ποιους δεν συναντήσαμε στη Ζυρίχη! Από την Έφη Πυλαρινού, οικονομολόγο και κορυφαία influencer σε θέματα FinTech μέχρι το Βαγγέλη Αρβανιτάκη, επικεφαλής αεροδυναμικής του μονοθεσίου της Sauber στη Formula 1! Και από τη νέα αρχιτεκτόνισσα Βιργινία Μαλάμη που έμεινε μετά τις σπουδές της στη Ζυρίχη γιατί «εδώ το σπίτι δεν είναι status symbol» μέχρι το Δημήτρη Τόμπρο, στέλεχος επιχειρήσεων ο οποίος μετά από ένα εγκεφαλικό επεισόδιο αφιερώθηκε στην μεγάλη του αγάπη, το θέατρο.

Όχι δεν τελειώνουμε εδώ. Στη Ζυρίχη συναντήσαμε επίσης την Anna Coda, μια κοπέλα που ανακάλυψε τις δυνατότητες της στη μουσική μόνο όταν μετακόμισε εδώ και κατάφερε να «αναπνεύσει» όπως λέει, ενώ μπήκαμε και στο ατελιέ της οικογένειας Μπουασσοννά με ξεναγό την σκηνοθέτη Άννα Τσίχλη-Μπουασσοννά και σκαλίσαμε τα αντικείμενα του μεγάλου φιλέλληνα φωτογράφου Φρεντ Μπουασσοννά.

Παρουσίαση: Επιστήμη Μπινάζη
Σκηνοθεσία: Μάνος Αρμουτάκης
Έρευνα - Αρχισυνταξία: Λίνα Γιάνναρου
Κείμενα: Επιστήμη Μπινάζη
Εικονοληψία: Μάνος Αρμουτάκης, Κλεάνθης Κουφαλιώτης
Βοηθός Παραγωγής: Νίκος Τσιούμας
Μακιγιάζ: Σοφία Καϊσίδου
Μοντάζ: Γιώργος Μαύρος
Μιξάζ: Κώστας Ντόκος
Motion Graphics Design: Βαγγέλης Μολυβιάτης
Μουσική Επιμέλεια: Επιστήμη Μπινάζη
Λογιστήριο: Κωνσταντίνα Θεοφιλοπούλου
Επικοινωνία: Γιώργος Ρόμπολας
Creative Producer: Γιούλη Παπαοικονόμου
Executive Producers: Πέτρος Αδαμαντίδης, Αλέξανδρος Χριστογιάννης
Παραγωγοί: Κωνσταντίνος Τζώρτζης, Νίκος Βερβερίδης
Εκτέλεση Παραγωγής: ελc productions σε συνεργασία με τη Dare Film

|  |  |
| --- | --- |
| Ντοκιμαντέρ / Διατροφή  | **WEBTV** **ERTflix**  |

**16:00**  |   **Από το Χωράφι, στο Ράφι  (E)**  

Σειρά ημίωρων εκπομπών παραγωγής ΕΡΤ 2024-2025

Η ιδέα, όπως υποδηλώνει και ο τίτλος της εκπομπής, φιλοδοξεί να υπηρετήσει την παρουσίαση όλων των κρίκων της αλυσίδας παραγωγής ενός προϊόντος, από το στάδιο της επιλογής του σπόρου μέχρι και το τελικό προϊόν που θα πάρει θέση στο ράφι του λιανεμπορίου.
Ο προσανατολισμός της είναι να αναδειχθεί ο πρωτογενής τομέας και ο κλάδος της μεταποίησης, που ασχολείται με τα προϊόντα της γεωργίας και της κτηνοτροφίας σε όλη, κατά το δυνατόν, ελληνική επικράτεια.
Στόχος της εκπομπής είναι να δοθεί η δυνατότητα στον τηλεθεατή – καταναλωτή, να γνωρίσει αυτά τα προϊόντα μέσα από τις προσωπικές αφηγήσεις όλων, όσοι εμπλέκονται στη διαδικασία για την παραγωγή, τη μεταποίηση, την τυποποίηση και την εμπορία τους.
Ερέθισμα για την πρόταση υλοποίησης της εκπομπής αποτέλεσε η διαπίστωση, πως στη συντριπτική μας πλειονότητα καταναλώνουμε μια πλειάδα προϊόντα χωρίς να γνωρίζουμε πώς παράγονται, τι μας προσφέρουν διατροφικά και πώς διατηρούνται πριν την κατανάλωση.

**"Επ.Αφρόψαρα"**
**Eπεισόδιο**: 4

Η μικρή και η μεσαία αλιεία στην Ελλάδα αντέχει τις… φουρτούνες και ξέρει πώς να αποφεύγει τους υφάλους και τους σκοπέλους που όλο και πιο συχνά, τα τελευταία χρόνια, απειλούν τη ρότα της.
Ο κλάδος, παρά τα προβλήματα που αντιμετωπίζει, έχει δυναμική και διαδραματίζει κομβικό ρόλο και σε ευρωπαϊκό επίπεδο, καλύπτοντας ένα μέρος της ζήτησης που υπάρχει από το καταναλωτικό κοινό, αλλά και τη βιομηχανία κονσέρβας, για αφρόψαρα, όπως είναι ο γαύρος και η σαρδέλα.
Η εκπομπή «Από το χωράφι στο ράφι» επιβιβάστηκε σε ένα Γρι – Γρι, με αφετηρία το λιμάνι της Νέας Περάμου στην Καβάλα, έπλευσε ολονυχτίς ανοικτά της Θάσου, στο Θρακικό Πέλαγος, και, μαζί με το πλήρωμα του καϊκιού, έριξε τα δίχτυα για να ψαρέψει γαύρο.
Μεσοπέλαγα πληροφορηθήκαμε για τα μυστικά του ψαρέματος, για τις δυσκολίες του επαγγέλματος, την αύξηση του λειτουργικού κόστους, τη δυστοκία εύρεσης εργατικού δυναμικού, τις επιπτώσεις της κλιματικής αλλαγής στη συμπεριφορά των αφρόψαρων, αλλά και για τη μείωση των ιχθυοαποθεμάτων, λόγω και της υπεραλίευσης.
Με το σκοτάδι να μας ακολουθεί κατά την επιστροφή μας στο λιμάνι, συνοδεύσαμε τη ψαριά στο ταξίδι της προς τη μονάδα μεταποίησης. Εκεί ενημερωθήκαμε για τον τρόπο επεξεργασίας των αφρόψαρων, τις διαδικασίες υγιεινής και ασφάλειας που ακολουθούνται.
Είδαμε επίσης πως γίνεται η παστερίωση, η συσκευασία και η αποστείρωση της κονσέρβας, πριν παλετοποιηθεί και πάρει το δρόμο για το ράφι του σούπερ μάρκετ, ενώ μάθαμε και πώς θα ξεχωρίζουμε εκείνες που δεν πρέπει να καταναλώσουμε.

Έρευνα-παρουσίαση: Λεωνίδας Λιάμης
Σκηνοθεσία: Βούλα Κωστάκη
Επιμέλεια παραγωγής: Αργύρης Δούμπλατζης
Μοντάζ: Σοφία Μπαμπάμη

|  |  |
| --- | --- |
| Ντοκιμαντέρ / Τρόπος ζωής  | **WEBTV** **ERTflix**  |

**16:30**  |   **Συνάνθρωποι  (E)**  

Γ' ΚΥΚΛΟΣ

**Έτος παραγωγής:** 2024

Ημίωρη εβδομαδιαία εκπομπή, παραγωγής ΕΡΤ 2024.

Άνθρωποι από όλη την Ελλάδα, που σκέφτονται δημιουργικά και έξω από τα καθιερωμένα, παίρνουν τη ζωή στα χέρια τους και προσφέρουν στον εαυτό τους και τους γύρω τους. Άνθρωποι που οραματίζονται, συνεργάζονται, επιμένουν, καινοτομούν, δημιουργούν, προσφέρουν. Άνθρωποι με συναίσθηση και ενσυναίσθηση.

Γιατί κάποιοι γράφουν τη δική τους ιστορία και έχει θετικό πρόσημο. +άνθρωποι

**«Aστεράκια» [Με αγγλικούς υπότιτλους]**
**Eπεισόδιο**: 8

Άμυνες με πάθος, επιθέσεις με ενθουσιασμό, αποφασιστικά σουτ έξω από τα 6,75, δυναμικά λέι απ. Μια ομάδα μπάσκετ που σε κάθε παιχνίδι της συγκινεί. Μπορεί να μην είναι οι αστέρες που πέφτουν πάνω τους τα φώτα της δημοσιότητας, είναι όμως τα αστεράκια που λαμπυρίζουν και φωτίζουν έναν άγνωστο κόσμο. Ο Γιάννης Δάρρας συναντάει τους αθλητές και τις αθλήτριες που έχουν νοητική αναπηρία ή είναι στο φάσμα του αυτισμού της ομάδας καλαθοσφαίρισης προσαρμοσμένης κινητικής δραστηριότητας «Αστεράκια». Συνομιλεί με τους προπονητές, γυμναστές, εργοθεραπευτές, λογοθεραπευτές, ψυχολόγους του τμήματος καλαθοσφαίρισης που προσφέρουν αφιλοκερδώς και αυτοοργανωμένα τις γνώσεις και το χρόνο τους στην ομάδα όχι ως πράξη φιλανθρωπίας αλλά ως έμπρακτη στάση αλληλεγγύης απέναντι στους συνανθρώπους μας.

Παρουσίαση: Γιάννης Δάρρας
Έρευνα, Αρχισυνταξία: Γιάννης Δάρρας
Διεύθυνση Παραγωγής: Νίνα Ντόβα
Σκηνοθεσία: Βασίλης Μωυσίδης
Δημοσιογραφική υποστήριξη: Σάκης Πιερρόπουλος
Παρουσίαση: Γιάννης Δάρρας

|  |  |
| --- | --- |
| Ψυχαγωγία / Εκπομπή  | **WEBTV** **ERTflix**  |

**17:00**  |   **Μαμά-δες (ΝΕΟ ΕΠΕΙΣΟΔΙΟ)**  

Θ' ΚΥΚΛΟΣ

**Έτος παραγωγής:** 2025

Το «Μαμά-δες» αλλάζει…

Το «Μαμά-δες» αλλάζει και ανανεώνεται. Η αγαπημένη εκπομπή της ΕΡΤ, η μοναδική της ελληνικής τηλεόρασης που ασχολείται αποκλειστικά με την γονεϊκότητα και συγκεντρώνει το ενδιαφέρον του κοινού, μπαίνει στη νέα της εποχή.

Μετά την πολύ πετυχημένη παρουσίαση αρχικά από τη Ζωή Κρονάκη και στη συνέχεια από την Τζένη Θεωνά, η εκπομπή «Μαμά-δες» έρχεται με διαφορετική παρουσιάστρια σε κάθε εκπομπή.

Μια γνωστή μαμά από τον καλλιτεχνικό χώρο, τον χώρο της τηλεόρασης ή του αθλητισμού θα αναλαμβάνει κάθε φορά να παρουσιάσει το «Μαμά-δες» με τον δικό της τρόπο.
Κάθε εκπομπή θα είναι κομμένη και ραμμένη στα μέτρα της μαμάς που θα την παρουσιάζει και θα περιλαμβάνει θέματα που έχουν να κάνουν με τη δική της διαδρομή στη μητρότητα. Παράλληλα θα φιλοξενεί μια φίλη ή έναν φίλο της για μια συζήτηση που θα αποκαλύπτει γονεϊκές πλευρές, θα βγάζει συγκίνηση, χιούμορ και ανέκδοτες ιστορίες.

**«Η Ευαγγελία Συριοπούλου υποδέχεται την Κατερίνα Σαβράνη, την Βιβή Συριοπούλου, την Αγγελική Τσουκαλά, την Ναταλί Βέλτση και την Βίκυ Καρατζόγλου»**
**Eπεισόδιο**: 12

Αυτήν την Τρίτη την παρουσίαση της εκπομπής αναλαμβάνει η ηθοποιός Ευαγγελία Συριοπούλου και μιλά για το δικό της ταξίδι στην μητρότητα με τα δύο της αγόρια.

Πρώτη καλεσμένη της είναι η φίλη της, ηθοποιός, Κατερίνα Σαβράνη. Μιλά για τα παιδικά της χρόνιας, για το πώς δημιουργήθηκε το όνειρό της να γίνει ηθοποιός, για τη ζωή της στο Παρίσι, το ατελιέ της όπου περνά πολύ χρόνο, αλλά και για τον 10χρονο γιο της Θανάση ενώ μάς αποκαλύπτει πώς είναι η ίδια ως μαμά.

Η Ευαγγελία μάς συστήνει την αδερφή της, Βιβή Συριοπούλου, που είναι μαμά δύο παιδιών τα οποία ασχολούνται με τον πρωταθλητισμό, αλλά και χορεύτρια από όταν θυμάται τον εαυτό της. Μιλούν για τα οφέλη του αθλητισμού σε μικρούς και μεγάλους, τα οφέλη του χορού καθώς και της aerial yoga.

Λίγο αργότερα, η food blogger και μαμά, Αγγελική Τσουκαλά, ετοιμάζει τα πιο νόστιμα μπιφτέκια γαλοπούλας με λαχανικά, ώστε να εντάξουμε πιο εύκολα τα λαχανικά στη διατροφή των παιδιών.

Στη συνέχεια η Ευαγγελία υποδέχεται την ψυχολόγο Ναταλί Βέλτση, με την οποία συζητούν ένα θέμα που απασχολεί όλους τους γονείς και έχει να κάνει με το πώς χτίζουμε την αυτοπεποίθηση του παιδιού μας και σε ποιες παγίδες μπορεί να πέσουμε ενώ ασχολούμαστε με αυτό το ζήτημα.

Τέλος, η Ευαγγελία Συριοπούλου φιλοξενεί την αγαπημένη της φίλη και τραγουδίστρια, Βίκυ Καρατζόγλου. Μιλούν για το ξεκίνημα της καριέρας της δεύτερης στο τραγούδι και για τις δυσκολίες που αντιμετώπισε. Η Βίκυ Καρατζόγλου θυμάται τα παιδικά της χρόνια, τη στιγμή της απόκτησης της νυν 15χρονης κόρης της καθώς και τη γνωριμία της με τον σύζυγό της. Αποκαλύπτει ακόμα ότι δεν είχε σκεφτεί ποτέ να αποκτήσει παιδιά.

Αρχισυνταξία - Επιμέλεια εκπομπής: Δημήτρης Σαρρής
Σκηνοθεσία: Βέρα Ψαρρά
Δημοσιογραφική ομάδα: Εύη Λεπενιώτη, Λάμπρος Σταύρου
Παραγωγή:DIGIMUM IKE

|  |  |
| --- | --- |
| Ενημέρωση / Εκπομπή  | **WEBTV** **ERTflix**  |

**18:00**  |   **365 Στιγμές  (E)**   **(Τροποποίηση προγράμματος)**

Β' ΚΥΚΛΟΣ

Πίσω από τις ειδήσεις και τα μεγάλα γεγονότα βρίσκονται πάντα ανθρώπινες στιγμές. Στιγμές που καθόρισαν την πορεία ενός γεγονότος, που σημάδεψαν ζωές ανθρώπων, που χάραξαν ακόμα και την ιστορία. Αυτές τις στιγμές επιχειρεί να αναδείξει η εκπομπή «365 Στιγμές» με τη Σοφία Παπαϊωάννου, φωτίζοντας μεγάλα ζητήματα της κοινωνίας, της πολιτικής, της επικαιρότητας και της ιστορίας του σήμερα. Με ρεπορτάζ σε σημεία και χώρους που διαδραματίζεται το γεγονός, στην Ελλάδα και το εξωτερικό. Δημοσιογραφία 365 μέρες τον χρόνο, καταγραφή στις «365 Στιγμές».

**«Τα νησιά που διεκδικούν την ομηρική Ιθάκη» (Με Αγγλικούς Υπότιτλους)**

Μετά το τέλος του Τρωικού Πολέμου, ο Οδυσσέας ο πολυμήχανος βασιλιάς της Ιθάκης περιπλανιέται στις θάλασσες για μια δεκαετία, ζει απίστευτες περιπέτειες και κινδύνους, όπως περιγράφονται από τον Όμηρο στην «Οδύσσεια». Έπειτα από τις περιπλανήσεις του, επιστρέφει κατάκοπος στην πατρίδα του, την Ιθάκη. Ποιος ήταν όμως ο πραγματικός λιμένας όπου επέστρεψε ο Οδυσσέας; Ποια η πραγματική ομηρική Ιθάκη; Ήταν η σημερινή Ιθάκη ή κάποιος άλλος τόπος;

Η εκπομπή «365 Στιγμές» με τη Σοφία Παπαϊωάννου κάνει ένα οδοιπορικό στα μέρη του Ιονίου που διεκδικούν, το καθένα με τη δική του θεωρία, την τοποθεσία της ομηρικής Ιθάκης. Η έλλειψη ουσιαστικών αρχαιολογικών ευρημάτων συντηρεί μια διαμάχη ανάμεσα σε νησιά και περιοχές του Ιονίου που κρατά μέχρι σήμερα.

Παρουσίαση: Σοφία Παπαϊωάννου
Έρευνα: Σοφία Παπαϊωάννου
Αρχισυνταξία: Σταύρος Βλάχος- Μάγια Φιλιπποπούλου
Διεύθυνση φωτογραφίας: Πάνος Μανωλίτσης
Μοντάζ: Ισιδώρα Χαρμπίλα

|  |  |
| --- | --- |
| Ταινίες  | **WEBTV**  |

**19:00**  |   **Γλέντι, Λεφτά και Αγάπη -Ελληνική Ταινία**

**Έτος παραγωγής:** 1955
**Διάρκεια**: 84'

Ο Άγγελος μαζί με τους φίλους του περιμένει τον πλούσιο θείο του Λαυρέντη από την Αμερική, με την ελπίδα να αλλάξει η τύχη τους. Ο θείος έρχεται αλλά είναι πολύ άρρωστος και η Βιβή αντί για φάρμακα και ησυχία που του προτείνουν οι γιατροί, προσφέρει γλέντια και χορούς, με σκοπό να τα "τινάξει" ο θείος. Πράγματι η θεραπεία αρχίζει, όμως αντί ο θείος να χειροτερεύει, καλυτερεύει, ενώ οι τρεις φίλοι έχουν ξεθεωθεί στα γλέντια.

Παίζουν: Βασίλης Αυλωνίτης,Γιώργος Καμπανέλης, Σπεράντζα Βρανά,Ντίνος Ηλιόπουλος,Νίκος Ρίζος,Σμαρούλα Γιούλη,Θανάσης Τζενεράλης, Λαυρέντης Διανέλλος,Σταύρος Ξενίδης, Αρτέμης Μάτσας,Ράλλης Αγγελίδης,Χρυσάνθη Λιάππη,Χάρις Λουκέα,Ανδρέας Μιτάκης, Μαίρη Θωκταρίδου Σενάριο: Νίκος Τσιφόρος Σκηνοθεσία: Νίκος Τσιφόρος

|  |  |
| --- | --- |
| Ντοκιμαντέρ / Μουσικό  | **WEBTV** **ERTflix**  |

**21:00**  |   **100 Χρόνια Ελληνική Δισκογραφία  (E)**   **(Τροποποίηση προγράμματος)**

Πόσες ζωές κρύβει ένας δίσκος; Πόσες ιστορίες;
Ιστορίες άλλων, ιστορίες δικές μας.
Ιστορίες άλλων που γίναν δικές μας.

Για πρώτη φορά η ΕΡΤ μέσα από μία σειρά ντοκιμαντέρ 12 επεισοδίων μας καλεί να ανακαλύψουμε τη συναρπαστική ιστορία της ελληνικής δισκογραφίας.
Μία ιστορία 100 και πλέον χρόνων.
Από τη γέννηση της ελληνικής δισκογραφίας μέχρι τις μέρες μας.
Από τα χρόνια του φωνόγραφου και των περιπλανώμενων «γραμμοφωνατζήδων» των αρχών του 20ου αιώνα, στα χρόνια του ’60, των «μικρών δίσκων» και των «τζουκ μποξ»…
Κι από εκεί, στους μεγάλους δίσκους βινυλίου, τους ψηφιακούς δίσκους και το διαδίκτυο.

Ξεναγός μας σε αυτό το ταξίδι, είναι η Χάρις Αλεξίου, η κορυφαία τραγουδίστρια της γενιάς της και μία από τις πιο αγαπημένες προσωπικότητες στο χώρο του πολιτισμού, που έχει αφήσει ανεξίτηλο το στίγμα της στην ελληνική μουσική και στη δισκογραφία.

Με σύμμαχο το πολύτιμο αρχείο της ΕΡΤ, αλλά και μαρτυρίες ανθρώπων που έζησαν τα χρυσά χρόνια της ελληνικής δισκογραφίας, σκιαγραφείται ολόκληρη η πορεία του ελληνικού τραγουδιού όπως αυτή χαράχτηκε στα αυλάκια των δίσκων.

Η σειρά ντοκιμαντέρ «100 χρόνια ελληνική δισκογραφία» είναι ένα ταξίδι στον χρόνο με πρωταγωνιστές όλους εκείνους που συνέδεσαν τη ζωή τους με την ελληνική δισκογραφία και δημιούργησαν, με έμπνευση και πάθος, το θαύμα της ελληνικής μουσικής.

Σ’ αυτό το ταξίδι, σας θέλουμε συνταξιδιώτες.

**«Η χρυσή δεκαετία του ’60» (Β’ Μέρος) (Με Αγγλικούς Υπότιτλους)**
**Eπεισόδιο**: 4

Τα χρόνια του ’60 μεταμορφώνουν τη δισκογραφία και την Ελλάδα. Το λαϊκό και το έντεχνο τραγούδι ζουν τις μεγάλες τους δόξες, ενώ τα φεστιβάλ τραγουδιού αναδεικνύουν καλλιτέχνες όπως ο Μίμης Πλέσσας. Ο Γιάννης Σπανός φέρνει το Νέο Κύμα, με την υποστήριξη του οραματιστή Αλέκου Πατσιφά, ιδρυτή της Lyra. Η δεκαετία γεμίζει με μιούζικαλ και τραγούδια που ταξιδεύουν παγκοσμίως, ώσπου η 21η Απριλίου αλλάζει τα πάντα.

Αφήγηση: Χάρις Αλεξίου.
Σκηνοθεσία: Μαρία Σκόκα.
Σενάριο: Δημήτρης Χαλιώτης, Νίκος Ακτύπης.
Διεύθυνση Φωτογραφίας: Δημήτρης Κατσαΐτης, Στέλιος Ορφανίδης.
Μοντάζ: Ευγενία Παπαγεωργίου.
Μουσική τίτλων: Γιώργος Μπουσούνης.
Σκηνογραφία: Rosa Karac.
Ηχοληψία: Κωνσταντίνος Παπαδόπουλος.
Γενική επιμέλεια περιεχομένου: Γιώργος Τσάμπρας.
Σύμβουλοι περιεχομένου: Σιδερής Πρίντεζης, Αλέξανδρος Καραμαλίκης.
Αρχισυνταξία: Τασούλα Επτακοίλη.
Δημοσιογραφική Επιμέλεια: Κυριακή Μπεϊόγλου.
Σύμβουλος παραγωγής: Πασχάλης Μουχταρίδης.
Μίξη ήχου: Γιώργος Μπουσούνης, Γιώργος Γκίνης.
Έρευνα αρχείου: Θάνος Κουτσανδρέας, Κωνσταντίνα Ζύκα, Αλέξης Μωυσίδης.
Οργάνωση Παραγωγής: Βασιλική Πατρούμπα.
Εκτέλεση Παραγωγής: Ελένη Χ. Αφεντάκη, By The Sea Productions/
Παραγωγή: ΕΡΤ Α.Ε.

|  |  |
| --- | --- |
| Ψυχαγωγία / Ελληνική σειρά  | **WEBTV** **ERTflix**  |

**22:00**  |   **Ζακέτα Να Πάρεις  (E)**  

..τρεις ζακέτες, μία ιστορία…
..,το οιδιπόδειο σύμπλεγμα σε αυτοτέλειες… ή αλλιώς
όταν τρεις μάνες αποφασίζουν να συγκατοικήσουν με τους γιους τους…

Κωμική, οικογενειακή σειρά μυθοπλασίας.
Οι απολαυστικές Ελένη Ράντου, Δάφνη Λαμπρόγιαννη και Φωτεινή Μπαξεβάνη έρχονται στις οθόνες μας, κάνοντας τις ημέρες μας πιο μαμαδίστικες από ποτέ! Η πρώτη είναι η Φούλη, μάνα με καριέρα σε νυχτερινά κέντρα, η δεύτερη η Δέσποινα, μάνα με κανόνες και καλούς τρόπους, και η τρίτη η Αριστέα, μάνα με τάπερ και ξεμάτιασμα.

Όσο διαφορετικές κι αν είναι όμως μεταξύ τους, το σίγουρο είναι ότι καθεμιά με τον τρόπο της θα αναστατώσει για τα καλά τη ζωή του μοναχογιού της…

Ο Βασίλης Αθανασόπουλος ενσαρκώνει τον Μάνο, γιο της Δέσποινας, τον μικρότερο, μάλλον ομορφότερο και σίγουρα πιο άστατο ως χαρακτήρα από τα τρία αγόρια. Ο Παναγιώτης Γαβρέλας είναι ο Ευθύμης, το καμάρι της Αριστέας, που τρελαίνεται να βλέπει μιούζικαλ και να συζητάει τα πάντα με τη μαμά του, ενώ ο Μιχάλης Τιτόπουλος υποδύεται τον Λουκά, τον γιο της Φούλης και οικογενειάρχη της παρέας, που κατά κύριο λόγο σβήνει τις φωτιές ανάμεσα στη μάνα του και τη γυναίκα του.

Φυσικά, από το πλευρό των τριών γιων δεν θα μπορούσαν να λείπουν και οι γυναίκες…

Την Ευγενία, σύζυγο του Λουκά και νύφη «λαχείο» για τη Φούλη, ενσαρκώνει η Αρετή Πασχάλη. Τον ρόλο της ζουζούνας φιλενάδας του Μάνου, Τόνιας, ερμηνεύει η Ηρώ Πεκτέση, ενώ στον ρόλο της κολλητής φίλης του Ευθύμη, της γλυκιάς Θάλειας, διαζευγμένης με ένα 6χρονο παιδί, θα δούμε την Αντριάνα Ανδρέοβιτς.

Τον ρόλο του Παντελή, του γείτονα που θα φέρει τα πάνω κάτω στη ζωή της Δέσποινας, με τα αισθήματα και τις… σφολιάτες του, ερμηνεύει ο Κώστας Αποστολάκης.

Οι μαμάδες μας κι οι γιοι τους σε περιμένουν να σου πουν τις ιστορίες τους. Συντονίσου κι ένα πράγμα μην ξεχάσεις… ζακέτα να πάρεις!

Υπάρχει η δυνατότητα παρακολούθησης της σειράς κατά τη μετάδοσή της από την τηλεόραση και με υπότιτλους για Κ/κωφούς και βαρήκοους θεατές.

**«Με το Δεξί»**
**Eπεισόδιο**: 4

Κι ενώ η Αριστέα δεν έχει βρει ακόμα τρόπο να ανακοινώσει στον Ευθύμη ότι θα μείνει στην Αθήνα, η Δέσποινα παίρνει τελικά τη θέση στον Φιλανθρωπικό Σύλλογο και ψάχνει σπίτι.

Ναι, αλλά σε ποια περιοχή; Ο Ευθύμης θεωρεί πως πρέπει να έρθει Ελληνορώσων, για να ‘χει και η Αριστέα παρέα. Η Ευγενία, όμως, λέει στον Λουκά πως πρέπει να έρθει στου Παπάγου, έχοντας βέβαια κατά νου πως ίσως έτσι ξεφορτώνεται συχνά-πυκνά τη Φούλη από το σπίτι. Η Αριστέα και ο Ευθύμης βρίσκουν για τη Δέσποινα το τέλειο διαμέρισμα. Ελληνορώσων, φυσικά! Η Φούλη, ο Λουκάς κι η Ευγενία βρίσκουν το ιδανικό. Παπάγου, εννοείται! Στο τραπέζι που θα ετοιμάσει αυτό το Σάββατο η Αριστέα, όλοι θα αποκαλύψουν τις εκπλήξεις τους και οι φωνές από τον καβγά θα ακουστούν και στις δύο περιοχές. Τελικά, πού θα μείνει η Δέσποινα;

Παίζουν: Ελένη Ράντου (Φούλη), Δάφνη Λαμπρόγιαννη (Δέσποινα), Φωτεινή Μπαξεβάνη (Αριστέα), Βασίλης Αθανασόπουλος (Μάνος), Παναγιώτης Γαβρέλας (Ευθύμης), Μιχάλης Τιτόπουλος (Λουκάς), Αρετή Πασχάλη (Ευγενία), Ηρώ Πεκτέση (Τόνια), Αντριάνα Ανδρέοβιτς (Θάλεια), Κώστας Αποστολάκης (Παντελής).
Και οι μικρές Αλίκη Μπακέλα & Ελένη Θάνου

Σενάριο: Nίκος Μήτσας, Κωνσταντίνα Γιαχαλή
Σκηνοθεσία: Αντώνης Αγγελόπουλος
Κοστούμια: Δομνίκη Βασιαγιώργη
Σκηνογραφία: Τζιοβάνι Τζανετής
Ηχοληψία: Γιώργος Πόταγας
Διεύθυνση φωτογραφίας: Σπύρος Δημητρίου
Μουσική επιμέλεια: Ασημάκης Κοντογιάννης
Τραγούδι τίτλων αρχής: Μουσική: Θέμης Καραμουρατίδης
Στίχοι: Γεράσιμος Ευαγγελάτος
Ερμηνεύει η Ελένη Τσαλιγοπούλου
Εκτέλεση παραγωγής: Αργοναύτες ΑΕ
Creative producer: Σταύρος Στάγκος
Παραγωγός: Πάνος Παπαχατζής

|  |  |
| --- | --- |
| Ψυχαγωγία / Ελληνική σειρά  | **WEBTV** **ERTflix**  |

**23:00**  |   **Η Παραλία (ΝΕΟ ΕΠΕΙΣΟΔΙΟ)**  

Β' ΚΥΚΛΟΣ

Στην Κρήτη του 1975
Η δεύτερη σεζόν της «Παραλίας» μάς μεταφέρει στην Κρήτη του 1975, σε μια εποχή όπου η Ελλάδα αφήνει σιγά σιγά πίσω της το σκοτάδι της χούντας και η Δημοκρατία παλεύει να βρει τα πατήματά της στο ανασυγκροτημένο ελληνικό κράτος. Στους λαξευμένους βράχους των Ματάλων, παλιοί και νέοι χαρακτήρες συνυπάρχουν και αναζητούν την ταυτότητά τους μέσα σ’ έναν κόσμο που αλλάζει ραγδαία.

Μυστικά, έρωτας και εκδίκηση
Ταυτόχρονα, μια σκοτεινή ιστορία από την περίοδο της γερμανικής Κατοχής έρχεται στην επιφάνεια, απειλώντας ακόμα μια φορά να στοιχειώσει το παρόν. Μια ιστορία που όλοι λίγο έως πολύ ήξεραν, αλλά πολύ συνειδητά επέλεξαν να ξεχάσουν, και όσοι την έζησαν και επιβίωσαν, αργά ή γρήγορα, θα ζητήσουν εκδίκηση.

Η επιστροφή του Παύλου (Δημήτρης Κίτσος) στην πατρογονική γη και η γνωριμία του με την Ιφιγένεια (Αφροδίτη Λιάντου) φέρνουν στην επιφάνεια έναν απαγορευμένο, αλλά ταυτόχρονα παράφορο έρωτα. Ο Παύλος προσπαθεί να πάρει την εξουσία στα χέρια του, ενώ η Ιφιγένεια να τη διατηρήσει. Δεν γίνεται ο ένας να επιτύχει, χωρίς να αποτύχει ο άλλος.

Μια ωδή στην Κρήτη και στον έρωτα
Η σειρά «Η παραλία» επέστρεψε για μια δεύτερη σεζόν γεμάτη ίντριγκες, συγκινήσεις και εκπλήξεις. Μια ωδή στην Κρήτη, στην ομορφιά της φύσης και στη δύναμη του απαγορευμένου έρωτα.

Η συνέχεια της αγαπημένης σειράς είναι ακόμα πιο συναρπαστική, με τους παλιούς ήρωες να έρχονται αντιμέτωποι με νέες προκλήσεις και νέους χαρακτήρες να φέρνουν φρέσκο αέρα στην ιστορία.

Πόσα μυστικά μπορεί να κρύβονται στα άδυτα νερά των Ματάλων;

Το σενάριο της σειράς είναι εμπνευσμένο από την πρωτότυπη ιδέα των Πηνελόπης Κουρτζή και Αυγής Βάγια.
Εμπνευσμένο από το βιβλίο: «Το κορίτσι με το σαλιγκάρι» της Πηνελόπης Κουρτζή.

**Eπεισόδιο**: 107

Η Νικολίνα επιστρέφει στο σπίτι κάπως περίεργη, γεγονός που θορυβεί τον Διονύση. Αργότερα, η Μαίρη βρίσκεται σε δύσκολη θέση, καθώς περιμένει κυριολεκτικά ένα θαύμα για να βρεθεί η Μαργαρίτα. Η Νικολίνα κάνει μια δυσοίωνη πρόβλεψη, όμως στέκεται στη Μαίρη και την αγκαλιάζει. Η Τες προσπαθεί να πείσει τη Μαρία να επικοινωνήσει με τη Χριστίνα. Εκείνη τελικά καλεί στον αριθμό που βρίσκει στην πανσιόν, αλλά μια δυσάρεστη έκπληξη την περιμένει. Ο Κολιτσιδάκης αναμένει απαντήσεις από τον Καραπάνο σχετικά με τα στοιχεία που του έστειλε. Ο Οδυσσέας, όμως, τον καλεί και του ζητάει να τα πουν καλύτερα από κοντά. Στον φούρνο, ο Μανώλης προσεγγίζει τον Ρόμπερτ και του ασκεί μεγάλη πίεση σχετικά με τα ψέματά του απέναντι στη Νόνα. Ο Ρόμπερτ πείθεται να της πει την αλήθεια. Στο μεταξύ, ένα μεγάλο σχέδιο του Γιόχαν, για να παγιδεύσει τους εχθρούς του μπαίνει σε εφαρμογή και ο Διονύσης έρχεται αντιμέτωπος με τον μεγαλύτερό του φόβο.

Παίζουν: Δημήτρης Μοθωναίος (Χάρης Καλαφάτης), Μαρία Ναυπλιώτου (χήρα – Ειρήνη), Νικολάκης Ζεγκίνογλου (πιτσιρικάς – Μανώλης), Αλέξανδρος Λογοθέτης (Διονύσης Αρχοντάκης), Δημήτρης Κίτσος (Παύλος Αρχοντάκης), Μπέτυ Λιβανού (Νικολίνα Αρχοντάκη), Γιώργος Νινιός (Δημητρός Αρχοντάκης), Μαίρη Μηνά (Μαίρη), Νικόλας Παπαγιάννης (Γράντος Μαυριτσάκης), Ευσταθία Τσαπαρέλη (Κερασία Μαυριτσάκη), Αλέξανδρος Μούκανος (Παπα-Νικόλας Μαυριτσάκης), Κατερίνα Λυπηρίδου (Ελένη Ανδρουλιδάκη), Γωγώ Καρτσάνα (Μαρία Ζαφειράκη), Τάκης Σακελλαρίου (Κώστας Ζαφειράκης), Μαρία Μπαγανά (Νόνα Ζηνοβάκη), Δημήτρης Ξανθόπουλος (Σήφης Γερωνυμάκης), Αναστασία Γερωνυμάκη (Νικολαΐς Μπιμπλή), Άντριαν Φρίλινγκ (Ρόμπερτ), Νικόλας Παπαϊωάννου (Κολτσιδάκης), Νίκος Καραγεώργης (Παντελής Αρβανιτάκης), Γιώργος Γιαννόπουλος (Μανόλης Παπαγιαννάκης), Ξένια Ντάνια (Τες Γουίλσον), Ελεάνα Στραβοδήμου (Ναταλί Πασκάλ), Γιώργος Σαββίδης (Τόμι Μπέικερ)

Νέοι χαρακτήρες στη σειρά «Η παραλία»: Αφροδίτη Λιάντου (Ιφιγένεια Τουφεξή), Αλεξία Καλτσίκη (Φανή Τουφεξή), Κώστας Κάππας (Χρήστος Τουφεξής), Χρήστος Κραγιόπουλος (Απόστολος Τουφεξής), Ντένια Στασινοπούλου (Σοφί), Σύρμω Κεκέ (Μπέρτα), Ειρήνη Γιώτη (Άρια), Ανδριάνα Σαράντη (Γιούντιθ), Ευθαλία Παπακώστα (Έιμι), Άλκης Μπακογιάννης (Ιάκωβος Γεροντάκης)

Σενάριο: Παναγιώτης Ιωσηφέλης
Εμπνευσμένο από την πρωτότυπη ιδέα των: Πηνελόπης Κουρτζή και Αυγής Βάγια
Εμπνευσμένο από το βιβλίο: «Το κορίτσι με το σαλιγκάρι» της Πηνελόπης Κουρτζή, το οποίο κυκλοφορεί από τις εκδόσεις «Ψυχογιός»
Σκηνοθεσία: Στέφανος Μπλάτσος
Σκηνοθέτες: Εύη Βαρδάκη, Γιώργος Κικίδης
Διεύθυνση φωτογραφίας: Ανδρέας Γούλος, Άγγελος Παπαδόπουλος
Σκηνογραφία: Σοφία Ζούμπερη
Ενδυματολογία: Νινέττα Ζαχαροπούλου
Μακιγιάζ: Λία Πρωτοπαππά, Έλλη Κριαρά
Ηχοληψία: Παναγιώτης Ψημμένος, Σωκράτης Μπασιακούλης
Μοντάζ: Χρήστος Μαρκάκης
Μουσικοί-στίχοι: Alex Sid, Δημήτρης Νάσιος (Quasamodo)
Μουσική επιμέλεια: Ασημάκης Κοντογιάννης
Casting: Ηρώ Γάλλου
Οργάνωση παραγωγής: Δημήτρης Αποστολίδης
Project manager: Ορέστης Πλακιάς
Executive producer: Βασίλης Χρυσανθόπουλος
Παραγωγός: Στέλιος Κοτιώνης
Εκτέλεση παραγωγής: Foss Productions
Παραγωγή: ΕΡΤ

|  |  |
| --- | --- |
| Ψυχαγωγία / Ελληνική σειρά  | **WEBTV** **ERTflix**  |

**00:00**  |   **Ηλέκτρα  (E)**  

Β' ΚΥΚΛΟΣ

Το ερωτικό δράμα εποχής «Ηλέκτρα», βασισμένο σε μια ιδέα της συγγραφέως Ελένης Καπλάνη, σε σκηνοθεσία της Βίκυς Μανώλη και σενάριο της Μαντώς Αρβανίτη και του Θωμά Τσαμπάνη, επιστρέφει τη νέα τηλεοπτική σεζόν στην ERTWorld με καινούργια επεισόδια γεμάτα ανατροπές, ανομολόγητους έρωτες και σκοτεινά μυστικά που έρχονται στο φως.

Η δεύτερη σεζόν της σειράς φωτίζει και πάλι το μικρό νησί της Αρσινόης. Ένοχα μυστικά, προδοσίες, εγκλήματα, έρχονται στο φως. Ο καθρέφτης γυρνάει ανάποδα. Ο Σωτήρης, προδομένος από γυναίκα, πατέρα κι αδερφό, θα γίνει από θύμα θύτης. Οι επιλογές του σε αυτό το ταξίδι εκδίκησης θα τον οδηγήσουν στο μοιραίο τέλος. Ο Νικόλας, σ’ ένα ειρωνικό γύρισμα της μοίρας, θα γίνει από θύτης θύμα μιας αδίστακτης γυναίκας. Η Νέμεσις είναι εδώ για τον Νικόλα μα και για την Ηλέκτρα που πρόδωσε τον Σωτήρη, αλλά και προδόθηκε από τον Παύλο. Ο αρραβώνας της κόρης της μαζί του θα είναι το μεγαλύτερο χτύπημα που έχει δεχτεί ποτέ στη ζωή της. Θα τ’ αντέξει; Ηλέκτρα, Σωτήρης, Παύλος, Νεφέλη και Νικόλας παλεύουν να ζήσουν, να λησμονήσουν, ν’ αγαπηθούν, να εκδικηθούν, να εξιλεωθούν. Όλοι τους έρμαια της μοίρας μα και των επιλογών τους. Καθένας στον πόνο του, καθένας στη μοναξιά του μα και στην οργισμένη εκδίκησή του… Στο τέλος, ποιος θα νικήσει, μα και ποιος θα διαλυθεί; Τι θα απομείνει; Ραγισμένες ψυχές, σκόρπια κομμάτια χάους που μονάχα ένα χέρι θεϊκό θα μπορέσει να συναρμολογήσει.

**[Με αγγλικούς υπότιτλους]**
**Eπεισόδιο**: 127

Ο Μπόγρης προσπαθεί να μεταπείσει τη Δανάη για τη χαρτοπαιξία, εκείνη όμως, φαίνεται ότι βρίσκεται σ’ έναν δρόμο χωρίς γυρισμό. Ο εθισμός της συζύγου του, όμως, δεν είναι το μοναδικό πρόβλημα: ο Κωνσταντής, που τους είδε μαζί στη λέσχη, αρχίζει να εκβιάζει τον δικηγόρο. Αν δεν συνεργαστεί; Θα τα μάθει όλα ο Νικόλας. Και όλοι ξέρουν πόσο επικίνδυνες μπορούν να γίνουν οι αντιδράσεις του… Οι Σαγιάδες συνασπίζονται εναντίον του Σωτήρη για να τον αναγκάσουν να παραδεχτεί την αλήθεια, πως εκείνος κατέδωσε τον Παύλο. Ο Βασίλης, είναι αποφασισμένος να γλιτώσει την αδερφή του πάση θυσία απ’ αυτό το μαρτύριο. Μέχρι πού είναι πρόθυμος όμως να φτάσει; Στο μεταξύ, ο Τζιοβάνι βλέπει τα σχέδιά του να βγαίνουν αληθινά. Όμως, όχι ακριβώς όπως τα περίμενε. Ο απολογισμός του αίματος, ίσως είναι μεγαλύτερος απ’ όσο σκόπευε…

Παίζουν: Έμιλυ Κολιανδρή (Ηλέκτρα), Αποστόλης Τότσικας (Παύλος Φιλίππου), Τάσος Γιαννόπουλος (Σωτήρης Βρεττός), Κατερίνα Διδασκάλου (Δόμνα Σαγιά), Γιώργος Συμεωνίδης (Στέργιος Σαγιάς), Λουκία Παπαδάκη (Τιτίκα Βρεττού), Αλέξανδρος Μυλωνάς (Πέτρος Βρεττός), Θανάσης Πατριαρχέας (Νικόλας Βρεττός), Νεφέλη Κουρή (Κατερίνα), Ευαγγελία Μουμούρη (Μερόπη Χατζή), Δανάη Λουκάκη (Ζωή Νικολαΐδου), Δρόσος Σκώτης (Κυριάκος Χατζής), Ειρήνη Λαφαζάνη (Δανάη), Βίκτωρας Πέτσας (Βασίλης), Όλγα Μιχαλοπούλου (Νεφέλη), Νεκτάρια Παναγιωτοπούλου (Σοφία), Εμμανουήλ Γεραπετρίτης (Περλεπές- Διευθυντής σχολείου), Άρης Αντωνόπουλος (υπαστυνόμος Μίμης), Νίκος Ιωαννίδης (Κωνσταντής), Χρήστος Γεωργαλής (Σεραφεντίνογλου), Ιφιγένεια Πιερίδου (Ουρανία), Αστέριος Κρικώνης (Φανούρης), Φανή Καταβέλη (Ελένη), Παύλος Κουρτίδης (Ορέστης Μίχος), Ελένη Κούστα (Μάρω), Αλκιβιάδης Μαγγόνας (Τέλης), Ευγενία Καραμπεσίνη (Φιλιώ), Αλέξανδρος Βάρθης (Δικηγόρος Νάσος Δημαράς), Μάκης Αρβανιτάκης (πρόεδρος δικαστηρίου), Βασίλειος-Κυριάκος Αφεντούλης (αστυνομικός Χάρης), Αιμιλιανός Σταματάκης (Σταύρος).
Νέοι χαρακτήρες που έρχονται στη σειρά «Ηλέκτρα»: Αλεξάνδρα Παντελάκη (Δέσπω Καραβά), Ηλιάνα Μαυρομάτη (Αγνή Ντούτση), Σπύρος Σταμούλης (Αλέξης Μπόγρης)

Σενάριο: Μαντώ Αρβανίτη, Θωμάς Τσαμπάνης
Σκηνοθεσία: Βίκυ Μανώλη
Σκηνοθέτες: Θανάσης Ιατρίδης, Λίνος Χριστοδούλου
Διεύθυνση φωτογραφίας: Γιάννης Μάνος, Αντώνης Κουνέλας
Ενδυματολόγος: Έλενα Παύλου
Σκηνογράφος: Κική Πίττα
Οργάνωση παραγωγής: Θοδωρής Κόντος
Εκτέλεση παραγωγής: JK PRODUCTIONS – ΚΑΡΑΓΙΑΝΝΗΣ
Παραγωγή: ΕΡΤ

|  |  |
| --- | --- |
| Ταινίες  | **WEBTV**  |

**01:10**  |   **Γλέντι, Λεφτά και Αγάπη -Ελληνική Ταινία**  

**Έτος παραγωγής:** 1955
**Διάρκεια**: 84'

Ο Άγγελος μαζί με τους φίλους του περιμένει τον πλούσιο θείο του Λαυρέντη από την Αμερική, με την ελπίδα να αλλάξει η τύχη τους. Ο θείος έρχεται αλλά είναι πολύ άρρωστος και η Βιβή αντί για φάρμακα και ησυχία που του προτείνουν οι γιατροί, προσφέρει γλέντια και χορούς, με σκοπό να τα "τινάξει" ο θείος. Πράγματι η θεραπεία αρχίζει, όμως αντί ο θείος να χειροτερεύει, καλυτερεύει, ενώ οι τρεις φίλοι έχουν ξεθεωθεί στα γλέντια.

Παίζουν: Βασίλης Αυλωνίτης,Γιώργος Καμπανέλης, Σπεράντζα Βρανά,Ντίνος Ηλιόπουλος,Νίκος Ρίζος,Σμαρούλα Γιούλη,Θανάσης Τζενεράλης, Λαυρέντης Διανέλλος,Σταύρος Ξενίδης, Αρτέμης Μάτσας,Ράλλης Αγγελίδης,Χρυσάνθη Λιάππη,Χάρις Λουκέα,Ανδρέας Μιτάκης, Μαίρη Θωκταρίδου Σενάριο: Νίκος Τσιφόρος Σκηνοθεσία: Νίκος Τσιφόρος

|  |  |
| --- | --- |
| Ενημέρωση / Πολιτισμός  | **WEBTV**  |

**03:00**  |   **Παρασκήνιο - ΕΡΤ Αρχείο  (E)**   **(Τροποποίηση προγράμματος)**

Σειρά πολιτιστικών και ιστορικών ντοκιμαντέρ.

**«Ροβήρος Μανθούλης : O Άνθρωπος με την Κινηματογραφική Μηχανή»**

Το ταξίδι του Ροβήρου Μανθούλη στον κινηματογράφο άρχισε το 1957. Επί μισόν αιώνα γύρισε 130 ταινίες σε όλο τον κόσμο, οι περισσότερες απ΄ αυτές ντοκιμαντέρ. Στη Γαλλία αυτοεξορίστηκε το 1967 μετά την προβολή της ταινίας του «Πρόσωπο με Πρόσωπο›, η οποία απαγορεύτηκε από τη χούντα και έκτοτε ζει εκεί. Μετά την πτώση της Χούντας, ο Ροβήρος Μανθούλης το 1975 αναθέτει από τη θέση του καλλιτεχνικού διευθυντού της ΕΡΤ στην ομάδα της Cinetic την σειρά «Παρασκήνιο›. Μετά από 32 χρόνια, η εκπομπή συναντά το Ροβήρο Μανθούλη και συζητά μαζί του για τον κινηματογράφο, την τηλεόραση και το ντοκιμαντέρ. Όπως λέει ο ίδιος: «Ρώτησα κάποτε τον Εντγκαρ Μορέν -που γύρισε με τον Ζαν Ρους το κλασικό στην ιστορία του ντοκιμαντέρ Χρονικό ενός καλοκαιριού- τι είναι ο «Κινηματογράφος-Αλήθεια›; Ο Μορέν, που είχε ονομάσει το κίνημα inema-verite, μου απάντησε: Είναι ο κινηματογράφος που ψάχνει αυτό που κρύβεται, πίσω από αυτό που φαίνεται. Με αλλά λόγια δεν αντιγράφει αλλά μεταγράφει τη ζωή, ψάχνει το παρασκήνιο της, τις κρυφές ρίζες της. Γι αυτό ονόμασα ?Παρασκήνιο? την σειρά ντοκιμαντέρ που εγκαινίασα κάποτε στην ΕΡΤ.

|  |  |
| --- | --- |
| Ψυχαγωγία / Ελληνική σειρά  | **WEBTV** **ERTflix**  |

**04:00**  |   **Η Παραλία  (E)**  

Β' ΚΥΚΛΟΣ

Στην Κρήτη του 1975
Η δεύτερη σεζόν της «Παραλίας» μάς μεταφέρει στην Κρήτη του 1975, σε μια εποχή όπου η Ελλάδα αφήνει σιγά σιγά πίσω της το σκοτάδι της χούντας και η Δημοκρατία παλεύει να βρει τα πατήματά της στο ανασυγκροτημένο ελληνικό κράτος. Στους λαξευμένους βράχους των Ματάλων, παλιοί και νέοι χαρακτήρες συνυπάρχουν και αναζητούν την ταυτότητά τους μέσα σ’ έναν κόσμο που αλλάζει ραγδαία.

Μυστικά, έρωτας και εκδίκηση
Ταυτόχρονα, μια σκοτεινή ιστορία από την περίοδο της γερμανικής Κατοχής έρχεται στην επιφάνεια, απειλώντας ακόμα μια φορά να στοιχειώσει το παρόν. Μια ιστορία που όλοι λίγο έως πολύ ήξεραν, αλλά πολύ συνειδητά επέλεξαν να ξεχάσουν, και όσοι την έζησαν και επιβίωσαν, αργά ή γρήγορα, θα ζητήσουν εκδίκηση.

Η επιστροφή του Παύλου (Δημήτρης Κίτσος) στην πατρογονική γη και η γνωριμία του με την Ιφιγένεια (Αφροδίτη Λιάντου) φέρνουν στην επιφάνεια έναν απαγορευμένο, αλλά ταυτόχρονα παράφορο έρωτα. Ο Παύλος προσπαθεί να πάρει την εξουσία στα χέρια του, ενώ η Ιφιγένεια να τη διατηρήσει. Δεν γίνεται ο ένας να επιτύχει, χωρίς να αποτύχει ο άλλος.

Μια ωδή στην Κρήτη και στον έρωτα
Η σειρά «Η παραλία» επέστρεψε για μια δεύτερη σεζόν γεμάτη ίντριγκες, συγκινήσεις και εκπλήξεις. Μια ωδή στην Κρήτη, στην ομορφιά της φύσης και στη δύναμη του απαγορευμένου έρωτα.

Η συνέχεια της αγαπημένης σειράς είναι ακόμα πιο συναρπαστική, με τους παλιούς ήρωες να έρχονται αντιμέτωποι με νέες προκλήσεις και νέους χαρακτήρες να φέρνουν φρέσκο αέρα στην ιστορία.

Πόσα μυστικά μπορεί να κρύβονται στα άδυτα νερά των Ματάλων;

Το σενάριο της σειράς είναι εμπνευσμένο από την πρωτότυπη ιδέα των Πηνελόπης Κουρτζή και Αυγής Βάγια.
Εμπνευσμένο από το βιβλίο: «Το κορίτσι με το σαλιγκάρι» της Πηνελόπης Κουρτζή.

**Eπεισόδιο**: 107

Η Νικολίνα επιστρέφει στο σπίτι κάπως περίεργη, γεγονός που θορυβεί τον Διονύση. Αργότερα, η Μαίρη βρίσκεται σε δύσκολη θέση, καθώς περιμένει κυριολεκτικά ένα θαύμα για να βρεθεί η Μαργαρίτα. Η Νικολίνα κάνει μια δυσοίωνη πρόβλεψη, όμως στέκεται στη Μαίρη και την αγκαλιάζει. Η Τες προσπαθεί να πείσει τη Μαρία να επικοινωνήσει με τη Χριστίνα. Εκείνη τελικά καλεί στον αριθμό που βρίσκει στην πανσιόν, αλλά μια δυσάρεστη έκπληξη την περιμένει. Ο Κολιτσιδάκης αναμένει απαντήσεις από τον Καραπάνο σχετικά με τα στοιχεία που του έστειλε. Ο Οδυσσέας, όμως, τον καλεί και του ζητάει να τα πουν καλύτερα από κοντά. Στον φούρνο, ο Μανώλης προσεγγίζει τον Ρόμπερτ και του ασκεί μεγάλη πίεση σχετικά με τα ψέματά του απέναντι στη Νόνα. Ο Ρόμπερτ πείθεται να της πει την αλήθεια. Στο μεταξύ, ένα μεγάλο σχέδιο του Γιόχαν, για να παγιδεύσει τους εχθρούς του μπαίνει σε εφαρμογή και ο Διονύσης έρχεται αντιμέτωπος με τον μεγαλύτερό του φόβο.

Παίζουν: Δημήτρης Μοθωναίος (Χάρης Καλαφάτης), Μαρία Ναυπλιώτου (χήρα – Ειρήνη), Νικολάκης Ζεγκίνογλου (πιτσιρικάς – Μανώλης), Αλέξανδρος Λογοθέτης (Διονύσης Αρχοντάκης), Δημήτρης Κίτσος (Παύλος Αρχοντάκης), Μπέτυ Λιβανού (Νικολίνα Αρχοντάκη), Γιώργος Νινιός (Δημητρός Αρχοντάκης), Μαίρη Μηνά (Μαίρη), Νικόλας Παπαγιάννης (Γράντος Μαυριτσάκης), Ευσταθία Τσαπαρέλη (Κερασία Μαυριτσάκη), Αλέξανδρος Μούκανος (Παπα-Νικόλας Μαυριτσάκης), Κατερίνα Λυπηρίδου (Ελένη Ανδρουλιδάκη), Γωγώ Καρτσάνα (Μαρία Ζαφειράκη), Τάκης Σακελλαρίου (Κώστας Ζαφειράκης), Μαρία Μπαγανά (Νόνα Ζηνοβάκη), Δημήτρης Ξανθόπουλος (Σήφης Γερωνυμάκης), Αναστασία Γερωνυμάκη (Νικολαΐς Μπιμπλή), Άντριαν Φρίλινγκ (Ρόμπερτ), Νικόλας Παπαϊωάννου (Κολτσιδάκης), Νίκος Καραγεώργης (Παντελής Αρβανιτάκης), Γιώργος Γιαννόπουλος (Μανόλης Παπαγιαννάκης), Ξένια Ντάνια (Τες Γουίλσον), Ελεάνα Στραβοδήμου (Ναταλί Πασκάλ), Γιώργος Σαββίδης (Τόμι Μπέικερ)

Νέοι χαρακτήρες στη σειρά «Η παραλία»: Αφροδίτη Λιάντου (Ιφιγένεια Τουφεξή), Αλεξία Καλτσίκη (Φανή Τουφεξή), Κώστας Κάππας (Χρήστος Τουφεξής), Χρήστος Κραγιόπουλος (Απόστολος Τουφεξής), Ντένια Στασινοπούλου (Σοφί), Σύρμω Κεκέ (Μπέρτα), Ειρήνη Γιώτη (Άρια), Ανδριάνα Σαράντη (Γιούντιθ), Ευθαλία Παπακώστα (Έιμι), Άλκης Μπακογιάννης (Ιάκωβος Γεροντάκης)

Σενάριο: Παναγιώτης Ιωσηφέλης
Εμπνευσμένο από την πρωτότυπη ιδέα των: Πηνελόπης Κουρτζή και Αυγής Βάγια
Εμπνευσμένο από το βιβλίο: «Το κορίτσι με το σαλιγκάρι» της Πηνελόπης Κουρτζή, το οποίο κυκλοφορεί από τις εκδόσεις «Ψυχογιός»
Σκηνοθεσία: Στέφανος Μπλάτσος
Σκηνοθέτες: Εύη Βαρδάκη, Γιώργος Κικίδης
Διεύθυνση φωτογραφίας: Ανδρέας Γούλος, Άγγελος Παπαδόπουλος
Σκηνογραφία: Σοφία Ζούμπερη
Ενδυματολογία: Νινέττα Ζαχαροπούλου
Μακιγιάζ: Λία Πρωτοπαππά, Έλλη Κριαρά
Ηχοληψία: Παναγιώτης Ψημμένος, Σωκράτης Μπασιακούλης
Μοντάζ: Χρήστος Μαρκάκης
Μουσικοί-στίχοι: Alex Sid, Δημήτρης Νάσιος (Quasamodo)
Μουσική επιμέλεια: Ασημάκης Κοντογιάννης
Casting: Ηρώ Γάλλου
Οργάνωση παραγωγής: Δημήτρης Αποστολίδης
Project manager: Ορέστης Πλακιάς
Executive producer: Βασίλης Χρυσανθόπουλος
Παραγωγός: Στέλιος Κοτιώνης
Εκτέλεση παραγωγής: Foss Productions
Παραγωγή: ΕΡΤ

|  |  |
| --- | --- |
| Ντοκιμαντέρ / Τρόπος ζωής  | **WEBTV** **ERTflix**  |

**04:55**  |   **Νησιά στην Άκρη  (E)**  

**Έτος παραγωγής:** 2022

Εβδομαδιαία ημίωρη εκπομπή, παραγωγής ΕΡΤ3 2022.
Τα «Νησιά στην Άκρη» είναι μια σειρά ντοκιμαντέρ της ΕΡΤ3 που σκιαγραφεί τη ζωή λιγοστών κατοίκων σε μικρά ακριτικά νησιά. Μέσα από μια κινηματογραφική ματιά αποτυπώνονται τα βιώματα των ανθρώπων, οι ιστορίες τους, το παρελθόν, το παρόν και το μέλλον αυτών των απομακρυσμένων τόπων. Κάθε επεισόδιο είναι ένα ταξίδι, μία συλλογή εικόνων, προσώπων και ψηγμάτων καθημερινότητας. Μια προσπάθεια κατανόησης ενός διαφορετικού κόσμου, μιας μικρής, απομονωμένης στεριάς που περιβάλλεται από θάλασσα.

**«Θύμαινα» [Με αγγλικούς υπότιτλους]**
**Eπεισόδιο**: 7

Στο Ανατολικό Αιγαίο ανάμεσα στην Ικαρία και τη Σάμο βρίσκεται ένα μικρό νησάκι. Η Θύμαινα. Είναι πρωί και όπως κάθε μέρα τα παιδιά του γυμνάσιου φεύγουν με τη Σπυριδούλα το καΐκι του καπετάν Λευτέρη για τους Φούρνους. Από την ανοιχτή πόρτα του δημοτικού σχολείου ακούγονται γλύκες φωνές από τους τρεις μαθητές και την Δασκάλα τους. Στον κάμπο, στο αυτοσχέδιο συνεργείο του Μαστρογιώργου μαζεύονται οι άντρες του νησιού για να βρουν λύσεις με πατέντες σε τεχνικά ζητήματα αλλά και για κουβέντα και παρέα. Η κυρά Γραμματική ακολουθώντας τη δύσκολη ανηφόρα μοιράζει τους άρτους για το μνημόσυνο στα σπίτια. Στον απάνεμο κόλπο της Κεραμιδούς εκεί που βρίσκουν καταφύγιο καΐκια και μικρές βάρκες βρίσκει την ηρεμία και την εσωτερική του γαλήνη στο τροχόσπιτό του, ο κύριος Γιώργος που ήρθε εδώ από τη Σάμο. Τα βράδια όταν παρέλθει η θερινή περίοδος τα δυο καφενεία του νησιού εκ περιτροπής ψήνουν σουβλάκια μια φορά την εβδομάδα και εκεί μαζεύεται σχεδόν όλο το νησί. Συχνά ο Γιώργος με τον γιο του τον Στέλιο και τον μπάρμπα του τον Αριστείδη πηγαίνουν για κυνήγι, πιο πολύ για να απολαύσουν το βουνό παρά να φέρουω πέρδικες. Η Θύμαινα αν και είναι μια μικρή κουκίδα γης στο χάρτη του Αιγαίου έχει το δικό της ιδιαίτερο χρώμα και ρυθμό.

Σκηνοθεσία: Γιώργος Σαβόγλου & Διονυσία Κοπανά Έρευνα - Αφήγηση: Διονυσία Κοπανά Διεύθυνση Φωτογραφίας: Γιάννης Μισουρίδης Διεύθυνση Παραγωγής: Χριστίνα Τσακμακά Μουσική τίτλων αρχής-τέλους: Κωνσταντής Παπακωνσταντίνου Πρωτότυπη Μουσική: Μιχάλης Τσιφτσής Μοντάζ: Γιώργος Σαβόγλου Βοηθός Μοντάζ: Σταματίνα Ρουπαλιώτη Βοηθός Κάμερας: Αλέξανδρος Βοζινίδης

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**